Evangelio del 24 / Oct / 2021\nPublicado el 18/ Oct/ 2021\nOIHU GOGAIKARRI BAT\nItsutasunak ez dio uzten gainerakoek bezala bizitzaz gozatzen. Ezin joango da inoiz ere Jerusalemera erromes. Gainera, itxi egingo lizkiokete tenpluko ateak: itsuak ezin sartu ziren eraikin sakratuan. Bizitzatik bazterturik, jendeak marjinaturik, Jainkoaren ordezkariek ahazturik, Jesusi errukia eskatzea gelditzen zaio soilik.\nIkasleak eta jarraitzaileak haserretu dira. Oihu haiek eten egin diete Jerusalemerantz lasai bide egitea. Ezin entzun diote soseguz Jesusi hitz egiten. Gogaikarri dute behartsu hura. Isilarazi egin behar dute. Horregatik, «askok egin zion errieta isil zedin».\nOso bestelakoa da Jesusen erreakzioa. Ezin jarraitu dio bere bideari gizon haren sufrimenduari ez entzunarena eginez. «Gelditu da», geldiarazi du talde osoa eta itsuari dei egiteko esan die. Bere jarraitzaileek ezin jarraitu dute beraren ondoren sufritzen ari direnen deia entzun gabe.\nSinplea da arrazoia. Mila eratan azaldu du Jesusek, paraboletan, erreguetan eta esaera bakanetan: sufritzen dutenak dira Jainkoaren begiratuaren eta bihotzaren erdigune. Horregatik eskaintzen die berak bere harrera, horregatik die kasu egiten lehentasuna eskainiz. Bere bizitza, beste ezer baino lehen, bizitzak gaizki tratatu dituenentzat du edota zuzengabeki tratatuak direnentzat, esperantzarik gabe bizitzera utziak direnentzat.\nGogaikarri gertatzen zaizkigu gaizki bizi direnen oihuak. Sumindu gaitzake ebanjelioaren orrietan etengabe halakoekin topo egiteak. Baina ez dugu zilegi ebanjelioaren mezua «urardotzea». Ez da Jesusen Elizarik sufritzen ari direnei entzun gabe.\nGeure bidean ditugu. Edozein unetan aurkitzen ahal ditugu. Geugandik oso hurbil edo urrunago. Laguntza eskatzen digute eta errukia. Kristau-jarrera bakarra Jesusek itsuarekin izan duena da: «Zer nahi duzu nik zuri egitea?» Honek izan beharko luke Elizaren jarrera sufritzen ari direnen munduan: zer nahi duzu nik zuri egitea?


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" genre_facet:"Curriculumeko baliabideak" genre_facet:"Interneteko baliabidea" author_facet:"Alcalde San Miguel, Pablo" author_facet:"Aduriz, Juanjo"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Generoa / Forma: Curriculumeko baliabideak Generoa / Forma: Interneteko baliabidea Egilea: Alcalde San Miguel, Pablo Egilea: Aduriz, Juanjo\n1 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Elektroteknia (Modulua) 1 Instalazio elektriko eta automatikoak (Heziketa Zikloa). Erdi zikloa 1 Instalazioa eta mantenimendua (Lanbide Arloa) Gehiago ... 1 Lanbide Heziketa Mantentze-lan elektromekanikoa (Heziketa Zikloa). Erdi maila 1 Muntaia- eta mantentze-lan elektriko/elektronikoak (Modulua) 1 Potentzia-sistemak (Modulua) 1 Sare elektrikoen eta transformazio-zentroen garapena (Modulua) 1 Sistema elektroteknikoak eta automatizatuak (Heziketa zikloa). Goi maila Guztiak ikusi ... gutxiago ...


Harkaitz Canoren artikulua: 'Oasigintza' - Debagoiena - Goiena.eus\nGoiena 2017-07-10 13:56\nManu Muniategiandikoetxea eta Hakaitz Cano, 'Kulturrizketak' saioan solasean.\nEuskal kultura eta kazetaritza ez daude beren onenean. Ez daude beren onenean gizartean eragiteko duten ahalmenari dagokionez, ez eta beren lana modu ahalik eta profesionalenean ematen saiatzen diren sortzaile eta kazetariei diegun begiramenari erreparatuta ere. Eta euskal kultura eta kazetaritza beren onenean ez badaude, are okerragoa da agian "kultur kazetaritzaren" egoera.\nRigorea eta hausnarketa boladaz pasata daudela dirudi, aspergarria zaigu betazal baten kliskadan kontsumi ezin daitekeen iritzia, kritika edo polemika. Entretenimenduaren gizartean bizi gara. Entre-tenituta. Latinezko inter horri dagokion entre horretan, beraz: bi puntu edo bi uneren artean esekita. Soilik, bi puntu edo une horiek ez direla puntu jakinak, "puntu ezjakinak" baizik, indeterminatuak. Entretenimendua zentralizatu egin da, eta bitarteko izateari utzi gabe, helburu bihurtu da. Zer diren eta non eta noiz dauden ez dakigun bi puntu horien arteko "inter" mugagabean bizi gara, honenbestez. Geure eguneroko informazio "kuota" eta kultur "dosia" modu delegatuan administra dakigun uzten dugu, otzan eta zintzo, edo, are okerrago dena, axolagabe.\nAzkarra eta iragankorra da albistea, asteko liburua, sasoiko kantua. Eta ia beti algoritmo urrun baten orakuluak preskribatua. Ez du ematen sobera inporta zaigunik. Eszeptizismoan irabazi duguna, ez dugu malezian irabazi. Ohartuta edo gabe, azpikontratatu egin dugu geure garunaren zati bat. Horregatik pizten du esperantza Kulturrizketak bezalako saio baten existentziak berak, sortzaileak euren kezkak aletzen entzuteak, pospolo baten iraupena gainditzen duen neurriaren patxadan.\nGozamena eta ohorea izan zen niretzat Manu Muniategiandikoetxearekin solasaldia partekatzea. Goiena Komunikazio Taldeak ulertu duela dirudi: beste inork konpetentziarik egin ez diezagukeen arloetan behar dugu sendotu. Geuri, euskaldungo aktiboari beste inori axola ez zaizkigun arloetan. Hor, onenak izan gaitezke. Besteak beste, ez daukagulako konpetentziarik; guri bakarrik interesatzen zaigulako gure ekosistema. Interesatzen al zaigu benetan, ordea? Ala interesatzen zaigula esaten dugu soilik?\nJoka dezagun esentzialismorik gabe, baina garena balioetsiz; kanpoan egiten denarekiko iragazkortasunez, baina homologazioa kanpoan bilatu gabe. Euskal kultura ezagutu, ezagutarazi, prestigiatu, sustatu, eta gainera, ahal balitz, audientzia lortzea behar luke izan gure telebista publikoaren zeregin nagusia. Tamalez ez da horrela, eta harrobikoek etorri behar izan dute dinosauroen gabeziak estaltzera. Euskal kultura ezagutu, ezagutarazi, prestigiatu, sustatu, eta gainera, audientzia lortzera. Hori da hurrenkera, eta ez beste bat. Lehenbizi zeure kultur ekosistema ezagutu, gero ezagutarazi eta sustatu, eta azkenik, publiko ahalik eta zabalena lortu. Ezagutu ezean ez dagoelako maitatzerik, eta gauza tristea litzatekeelako maitatzen ez dena zabaltzen ibiltzea.\nGure arazoa, sarritan aipatzen da eta ados nago horretan, ez da ekoizpena, ikusgarritasuna baizik. Entzungarritasuna. Ez da kultur faktoria huts egiten duena, banaketa eta hedapen sarea baizik. Altaboza. Turismoari diogu, nonbait, fedea. Baina ez atzizki gastronomikorik gabeko kulturari.\nKulturgileak kulturgileekin hizketan jartzea ideia sinplea begitanduko zaio norbaiti agian, baina hori bezalako oasi gozagarrien premia inoiz baino handiagoa delakoan nago. Izatekotan, hobe delako oasi izan, basamortuaren erdiko ispilukeria baino.\nGure zeregina herrigintza zela uste izan dugu luzaro, baina akaso oker geunden: beharbada, oasigintza besterik ez da.\nHarkaitz Cano (2017ko ekainak 29)


Meatzerreka auzoan galdu diren baserriak - Ahotsak.eus\nMeatzerreka auzoan galdu diren baserriak
Hainbat baserri-etxe galdu egin dira edo hutsik daude gaur egun Meatzerreka auzoan. Laurogei bat ardi eta dozena bat ganadu buru izaten zituzten Meatzaga baserrian. Idiekin etxeko lanetan eta egur garraioan jarduten zuten. 26 urterekin Fagor lantegian hasi zen lanean.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ARR-073-005 kodeko bideoa nahi duzula aipatzea: ahotsak@ahotsak.eus\nHainbat baserri-etxe galdu egin dira edo hutsik daude gaur egun Meatzerreka auzoan. Laurogei bat ardi eta dozena bat ganadu buru izaten zituzten Meatzaga baserrian. Idiekin etxeko lanetan eta egur garraioan jarduten zuten. 26 urterekin Fagor lantegian hasi zen lanean.\nGaia(k): Baserria » Baserriko bizimodua » Baserriaren historia eta kokalekua , Baserria » Baserriko lanak » Baserriko animaliak , Herria, azpiegitura » Herri-antolaketa » Auzoak , Baserria » Baserriko lanak » Baserriari lotutako lanbideak\nBildotsak erretzeko ikatza


Urrats bat gehiago etorkizunerantz. Noticias de Navarra\nUrrats bat gehiago etorkizunerantz\nIaz baino ikasle gehiago Iazko datuekin alderatuta, %6 ikasle gehiagok eman zuten izena BEUS proban. Denetara, ikasleek 18.821 azterketa egin zituzten joan zen astean.\nJoana Lizarraga - Viernes, 15 de Junio de 2018 - Actualizado a las 06:02h\nIkasle talde bat, proba bukatu zutela ospatzen, joan zen astean Nafarroako Unibertsitate Publikoan. (IÑAKI PORTO)\nDenetara, Nafarroa osoko 3.102 ikasle aurkeztu ziren BEUS probara 160 ikaslek, egokitutako frogak egiteko aukera izan zuten, iaz baino gehiago\nJoan zen asteazkenean (ekainak 6), goizeko 9.30ean, lehen Selektibitatea deitzen zen Batxillergoaren Ebaluazioa Unibertsitatean Sartzeko (BEUS) froga egin zuten ikasle askok Nafarroan. Probaren lehenengo aldi honetan gora egin du ikasle kopuruak iazko azterketekin alderatuta, izan ere, %6an areagotu da. Iaz 2.926 izan baziren, hala, aurten 3.104 izan dira Batxilergoan ikasitakoa frogan jartzen duen azterketara aurkeztu direnak. 2009tik etengabe gora egin duen kopurua da, Nafarroako Unibertsitate Publikoak adierazi bezala. Izan ere, Nafarroako Unibertsitate Publikoak egiten du BEUS probetarako deialdia, Nafarroako unibertsitate barrutiko ikasleen probez ardura-tzen den erakundea baita.\nDenetara, 3.104 ikaslek eman zuten izena BEUS-en lehenengo deialdian, erran bezala, horietatik 2.749-k Iruñean eta 355-ek Tuteran. Ikasleen %57 emakumezkoak izan ziren. Hala, orotara 18.821 azterketa egin dituzte, nahitaezko faseko azterketen eta nota igotzeko azterketen artean. Lehenengoak orokorrak dira, ikasleria osoarentzat;eta bigarrenak, gehienezko 14 puntuetara iristea ahalbidetzen dutenak.\nBestalde, 160 ikaslek egokitutako frogak egin ahal izan zituzten. Izan ere, aurkeztu zirenen artean ikusteko edo aditzeko gaitasunak zituzten, beste batzuk zailtasun fisikoak, eta 150 ikaslek behar bereziak dituztenak izan ziren. Ikasteko zailtasunak edo arreta gaitasun mugatuak dituzten ikasleak ere baziren. Zailtasun hauek dituzten ikasleen kopuruak aurten ere gora egin duela adierazi beharra da, frogen egokitzapenak duen arrakasta erakusten duena. Batxillergoaren ebaluazio frogaren arautegiak, izan ere, ikasle guztiei aukera berdinak bermatzea behartzen du.\nUdarari hasiera emateko garaia... Batzurentzat\nHiru egun luzeren ondoren, ikasleek atseden hartzeko parada izan zuten, azkenik. Lehenengo azterketak Gaztelania eta Literaturarenak izan ziren, astelehenenan, eta Geologia, Enpresen Ekonomia eta Diseinua ikasgaien frogekin eman zitzaion itxiera BEUS probari. Ohiz kanpoko deialdira aurkeztuko direnek, ekainaren 27, 28 eta 29an, pixka bat gehiago itxaron beharko dute udarako oporretaz gozatu ahal izateko.


Nord Frantziako Hauts-de-France eskualdeko departamendua da (59), izenak dioen bezala Frantziaren ipar-iparraldean kokatua. Flandriako zatia da eta bertan, frantsesaz gain, flandriera ere mintzatzen da. Lille da hiriburua.\nNord Frantziako Hauts-de-France eskualdeko departamendua da (59), izenak dioen bezala Frantziaren ipar-iparraldean kokatua. Flandriako zatia da eta bertan, frantsesaz gain, flandriera ere mintzatzen da. Lille da hiriburua. (eu)


Mahai ingurua egin du Iratzar Fundazioak TTIP: Neoliberalismoaren geopolitika eta Euskal Herria liburuxka oinarri hartuta, galdera nagusiei erantzun asmoz. Hemen duzue ikusgai oso osorik.\nTTIP akordioari buruzko lana osatu dugu Iratzar Fundazioan. Lan honen helburua, Merkataritza Askeko Itunak zer diren azaldu eta munduan egon diren zein martxan diren antzeko akordioak azaltzea da, hauek herritarrongan dituzten ondorio kaltegarriak azaleratuz. Euskal Herrian TTIPek izango dituen ondorioak xehetzen dituen lana da hau. Hemen edo Dokumentuak atalean irakurri eta deskargatu dezakezue lana.\nGehiago irakurri: "Neoliberalismoaren geopolitika eta Euskal Herria" TTIP akordioari buruzko lana\nSozialismoaren hiletan hildakoz nahastu ziren\nHasier Arraiz: "Prozesu eratzailea garatzeko herri botere dinamiko eta sortzailea behar dugu"\n34. orrialdea 35(e)tik


Protokoloan proiektu pilotu izanen dira Hendaia, Uharte eta Arrigorriaga | Gizartea | Berria\nEuskalgintzaren Kontseiluarekin hitzarmena izenpetu dute hiru herriko etxeek Hizkuntza Eskubideak Bermatzeko Protokoloaren udal garapena aitzina eramateko\nHerriko etxeetako eta Kontseiluko ordezkariak, atzo, Hendaiako herriko etxean. GUILLAUME FAUVEAU Tamaina handiagoan ikusi\nHizkuntza Eskubideak Bermatzeko Protokoloaren udal garapenean proiektu pilotu izateko hitzarmena izenpetu dute Hendaia (Lapurdi), Arrigorriaga (Bizkaia) eta Uharteko (Nafarroa) herriko etxeek Euskalgintzaren Kontseiluarekin. Diagnostiko bat eginen dute herri bakoitzean, eta hizkuntza politikarako lerro nagusiak definituko dituzte. Euskal Herriko hiru administrazioetan proiektuaren baliagarritasuna aztertzeaz gain, etorkizunari begira proiektua beste herriko etxeetan aplikatu ahal izateko irizpideak zehaztea da asmoa.\n2016an aurkeztu zuen Kontseiluak Protokoloa, Europako 30 hizkuntza komunitate baino gehiagoko 120 gizarte eragileren babesarekin. Azken urteetan, tokiko administrazioei egokitutako dokumentua landu du, eremu administratibo bakoitzeko legediari egokituta. Ipar Euskal Herrian herriko bozen kanpainarekin batera aurkeztu zuten, eta hainbat zerrendak hartu zuen hura betetzeko engaiamendua; horietarik 21 boterean dira. Hendaia izanen da engaiamendua betetzen lehena. «Badira 20 urte baino gehiago euskararen aldeko hizkuntza politika lantzen dugula», ohartarazi du Kotte Ezenarro auzapezak, Ipar Euskal Herriko lehen hizkuntza teknikaria haien herrian izan zela azpimarratuta. «Gure hizkuntza politikarako hausnarketa aberastuko dugu».\nOrain dela 31 urte sortu zuten euskara zerbitzua Uharteko Udalean, eta urtez urte euskaldunen kopurua emendatzen ari da. Edorta Beltzunegi alkateordearen hitzetan, «zalantzarik gabe» jo zuten parte hartzera, ikusteko herritarren hizkuntza eskubideen bermeari begira «udala zenbateraino dagoen prest», eta zein neurri har ditzaketen ebaluatzeko. Uharte Nafarroako legeak ezarritako eremu mistoan kokatzen dela nabarmendu du Kontseiluak, eta horrek beste ikuspegi bat izatea ahalbidetuko diela.\nBilbaok erran du Arrigorriaga, berriz, «euskarak juridikoki aldekotasuna duen lurraldean» dela, eta aukera izanen dela halako udal batean «zer falta den eta zer dagoen egiteko definitzeko». Maite Ibarra alkateak erran du «bateragarria» dela eraman nahi duten lan dinamikarekin, eta herriko euskalgintzarekin bide berriak urratzeko aukera ere aipatu du. «Eragile ezberdinen arteko elkarlanak emaitza oparoak eskainiko dizkigu».\nBi fasetan igaroko da Kontseilua eta herriko etxeen arteko proiektua. Lehenik diagnostiko bat osatuko dute, hautetsien, teknikarien eta herriko euskalgintzako eragileen parte hartzearekin; ondoren, dokumentu hori oinarri hartuta, hizkuntza politikarako lerro nagusiak definituko dituzte.\nHiru herriko etxeak eskertu ditu Paul Bilbaok, eta hitzarmena Hendaian izenpetzearen garrantzia azpimarratu du. «Ipar Euskal Herrian euskarak duen aitortza juridiko falta ez da oztopo borondatea egonez gero urratsak egiteko». Herriko etxeetan egiten ari diren «lan handia» azpimarratu du.\nGaur egun Euskal Herria zatitzen duten hiru eremu administratiboetako herriko etxeak izanen dira Protokoloaren gauzapenean proiektu pilotu. «Oso esanguratsua» iruditzen zaiela adierazi du Bilbaok, errealitate juridiko-administratiboak desberdinak direlako. «Kontseiluak mahai gainean tresna bat jarri du, gure ustez lagungarria izan daitekeena etorkizuneko hizkuntza politiketan urrats ausartak egiteko. Orain, hori garatzea dagokigu, eta ikusiko dugu zer emaitza ekarriko duen. Baina zinez uste dugu herriko etxe eta udaletan hizkuntza eskubideak ardatz izango dituzten politiketan laguntzeko gidalerro bat ekar dezakeela».\nEuskara-frantsesezko lehen familia liburua


Bizkaiak irabazi du neska zein mutiletan Oñatin jokatutako Euskadiko saskibaloi txapelketa - Debagoiena - Goiena.eus\nBizkaiak irabazi du neska zein mutiletan Oñatin jokatutako Euskadiko saskibaloi txapelketa\nJagoba Domingo 2013-11-03 19:58\nInfantil mailako lehiak izan dira, ia denak oso parekatuak. Zale kopuru polita eta saskibaloi giro ederra izan da hiru egunez Zubikoan. Debagoienak ordezkari bat izan du Gipuzkoako selekzioan, Ointxen jokatzen duen Jon Zabaleta aretxabaletarra.\nNagusien mailan, EBA ligako saskibaloiarekin bi urtez gozatu ederra hartu eta gero, berriz ere harrobiko lanari lehentasuna ematea erabaki zuen aurreko denboraldi bukaeran Aloña Mendiko zuzendaritzak, eta herriko neska-mutikoen artean zaletasuna pizteko helburuarekin, besteak beste, selekzioen arteko infantil mailako Euskadiko Txapelketa Oñatira ekarri.\nGipuzkoa, Araba eta Bizkaiko selekzioen arteko lehiak ikusteko aukera izan da egubakoitzetik domekara Zubikoan, neska eta mutiletan, sei partidu guztira, eta maila politeko saskibaloiarekin gozatzeko aukera izan dute harmailetan batutakoek –jokalarien senide eta lagunak asko, baina baita herriko eta bailarako zaleak ere–. Emoziorik ere ez da falta izan gainera eta, bat salbu –Bizkaia eta Arabaren artekoa, mutiletan–, partidu guztiak erabaki ziren azken unean, oso alde txikiekin.\nNesken arteko lehiak adibiderik garbiena: Bizkaiak puntu bakarreko aldearekin irabazi zien bai Gipuzkoari eta baita Arabari ere; beraz, bi puntuk eman zieten azken garaipena bizkaitarrei. Araba eta Gipuzkoaren artekoa ere estu-estua izan zen, eta gipuzkoarrek irabazi zuten azkenean, bigarren postua lortuz. Mutiletan, Araba izan zen bigarren eta Gipuzkoa hirugarren.\nGogotsu ibili dira asteburu osoan erkidegoko selekzioetako jokalari guztiak, eta ez zen gutxiagorako, ze Oñatin txapela janztea bakarrik ez, Euskadiko selekzioan leku bat lortzea ere bazuten jokoan. Datorren astean hasiko dira entrenamenduak, urte hasieran jokatuko den Espainiako Txapelketara begira, eta denek nahi dute hor egon. Honela, behatzailerik ere ez da falta izan egunotan Zubikoako harmailetan.\nDebagoienari dagokionez, ordezkari bakarra izan du txapelketan, Arrasateko Ointxen jokatzen duen Jon Zabaleta aretxabaletarra. Izan ere, Gipuzkoan Azpeitiako Iraurgik eta Donostiako taldeak dira oparoenak.\nJon Zabaletaren berbak\nTapelketa amaieran hauxe zioen aretxabaletarrak: "Ondo egon da txapelketa. Pena izan da jokatutako bi partiduak galdu izana. Azkenean irabazle izan den Bizkaiaren kontra 14 gora joan ginen eta azkenean galdu egin genuen, bi luzapen eta gero".


Euskal Hirigune Elkargoak hainbat sindikatu mistorekin eta egiturarekin elkarlanean egiten ditu bere politikak.\nPage active : Beste instantziak\nIpar Euskal Herriko eta Seignanx aldeko Lurralde Koherentzia Eskemaren ardura duen Sindikatu Mistoa : Sindikatu horrek 166 herri biltzen ditu herriarteko lankidetzarako bi erakunde publikotan elkarturik: Euskal Hirigune Elkargoan eta Seignanx aldeko Herrien Elkargoan.\nBil Ta Garbi Sindikatu Mistoa : hondakinen murrizte, sailkatze eta balioztatze politikak gauzatzearen ardura du Pirinio Atlantikoetako 211 herri eta 318 000tik gora biztanleentzat.\nIpar Euskal Aturriko Mugikortasunen Sindikatua: mugikortasunen agintari antolatzailea da Ipar Euskal Herri osorako eta Tarnozeko hirirako. Hiriko eta hiriz kanpoko garraio erregularren eta eskola garraioen zerbitzuen ustiapena antolatu eta egiten du bere kideentzat.\nBiarritz Euskal Herriko Aireportuaren Antolaketa eta Ustiapenerako Sindikatu Mistoa,\nUraren ziklo handiari loturiko eskumenak dituzten sindikatuak: Aturri Behereko Sindikatu Mistoa, Itsasaldeko Aturriren eta haren Ibaiadarren Sindikatu Mistoa, Oloroeko eta Mauleko Ibaien eta haien Ibaiadarren Sindikatu Mistoa\nEkonomia Intereseko Taldeak (EIT-GIE), Ekonomia Mistoko Sozietateak (EMS-SEM), bulego eta erakunde publikoak\nEuskal Eurohiriaren Garapenerako Mugazgaindiko Agentzia: lankidetzarako egitura hori 1997an sortu zuten Gipuzkoako Foru Aldundiaren eta Euskal Kostaldea-Aturri Hirigunearen artean; agentzia horren egitekoa Baiona-Donostia Eurohiriaren lurraldean mugazgaindiko lankidetza dinamizatzea da eta bereziki mugazgaindiko lankidetza proiektu eta harremanak bultzatzea alor anitzetan, hala nola teknologia lankidetzan, lurralde antolamenduan, hirigintza eta ingurumenean, azpiegitura eta garraioan, kulturan, turismoan edo gizarte zerbitzuetan.\nEkonomia mistoko sozietateak, hala nola Cré@ticité, Biarritz Océan, SEPA, Hélioparc eta Aguerria.\nEuskararen Erakunde Publikoa: Estatua, Akitania Berriko Eskualdea, Pirinio Atlantikoetako Departamentua eta Euskal Elkargoa partaide ditu eta euskararen aldeko hizkuntza politika publikoa asmatu, zehaztu eta gauzatzeko zeregina du.\nEuskal Elkargoko Turismo Bulegoa: industria eta merkataritza erakunde publiko gisa kudeatua da eta Euskal Elkargoaren turismo garapenerako politikaren sustatzailea da.\nEuskal Lurren Tokiko Erakunde Publikoa: Ipar euskal Herri osoa hartzen du eta Euskal Elkargoa laguntzen du lur funtsen estrategia zehazten eta gauzatzen.


Blog Page – 144 orrialdea\n#38 Tropela.net podcastak: 15. etaparen kronika\n2011/07/17 - Tropela Elkartea Leave a Comment\nIosu Garate (@iosugarate) eta Egoitz Lizasok (@elizaso) Tourreko 15. etaparen kronika egiten dute podcast honetan. Trantsizio etapa izan da gaurkoa eta ihesaldia bat izan bada ere, HTC taldeak lan bikain egin du uneoro ihesaldi hori kontrolpean izateko. Esprintaren aurretik Gilbertek erasoa jo du tropela sorpresaz hartu asmoz etapa garaipenaz gain maillot berdearen lehia horretan aurrera egiteko, baina ezin. Esprintean 4. aldiz Cavendish gailendu eta maillot berdearen lehia horretan lidergoa sendotu du.\nTropela podcastak: Tropela.eus webgune ezaguneko arduradunek txirrindularitzaren inguruan ekoizten dituzten podcastak. 2010an hasi ziren podcastak ekoizten eta egun 200 argitalpenetik gora dituzte.\n#37 Tropela.net podcastak: 14. etaparen kronika\nAxier Sukia eta Egoitz Lizasok (@elizaso) Tourreko 14. etaparen kronika egiten dute podcast honetan. Eguneko ihesaldi handia izan den arren, garaipena tropel nagusian zen Vanendertek eskuratu du. Honenbestez Omega Pharma Lotto taldearen hirugarren garaipena da gaurko Tour honetan. Ihesaldi handi horretan Gorka Izagirre, Ruben Perez eta Xabier Zandio euskaldunak ziren. Gainera Ormaiztegikoak bere burua nabarmendu du etapan zehar.\nLeopardek etapa gogortu du baina Schleck anaiek ez dute lortu etapari espero zitekeen etekina ateratzea. Samuel Sanchezek, aldiz, denbora jatea lortu du eta Contadorren aurretik da orain sailkapen nagusian. Esan bezala, gaurko etapak ez digu ezer argitu eta hori da podcast honetako kronikan solaskideek aipatzen dutena besteak beste.\n#36 Tropela.net podcastak: 13. etaparen kronika\n2011/07/16 - Tropela Elkartea Leave a Comment\nEneko Garate (@egarate) eta Egoitz Lizasok (@elizaso) Tourreko 13. etaparen kronika egiten dute podcast honetan. Munduko txapelduna izatearen madarikazioa Hushovdekin amaitu dela azpimarratzen dute Norvegiarra izan baita etapa garailea eta bikain baitabil aurtengo Tourrean. Roy eta Gilberten lanak mendiko eta erregulartasun mailloten duten lehiekiko ere aipatzen dituzte. Euskaldunei dagokionez, berriz, Haimar Zubeldia euskaldunen artean indartsuenak etapa garaipenen bat lor dezakeela uste da.\n#35 Tropela.net podcastak: 12. etaparen kronika\n2011/07/14 - Tropela Elkartea Leave a Comment\nIosu Garate (@iosugarate) eta Egoitz Lizasok (@elizaso) 12. etaparen kronika egiten du podcast honetan. Etapa hau Pirinioen hasierako etapa zen eta faboritoen arteko borroka ikusiko zela espero zen. Hala ere ez da espero zen borroka izan eta nola Samuel Sanchezek denbora nahikoa galdua zuen sailkapen nagusian, horri esker Euskaltel-Euskadi taldeak garaipena lortu ahal izan du. Hau eta gehiago podcast honetan.\n#34 Tropela.net podcastak: Tourreko 11. etaparen eta Luzen datorrenaren kronika\nEneko Garate (@egarate), Axier Sukia eta Egoitz Lizasok (@elizaso) 11. etaparen kronika egiten du podcast honetan. Etapa esprintean amaitu da eta Cavendish nagusitu da. Hala ere, 12. etapa garrantzitsuari begira, lehen goi mailako mendateak igaro beharko baititu tropelak, beraien hausnarketak plazaratzen dituzte. Euskaldunen artean Ruben Perez eta Pablo Urtasun nabarmendu dituzte eta Tropelako sailkapenari ere errepasoa eman diote.\n#33 Tropela.net podcastak: Tourreko 10. etaparen kronika\n2011/07/12 - Tropela Elkartea Leave a Comment\nIosu Garate (@iosugarate), Raul Perez (@raulperezmartin) eta Egoitz Lizasok (@elizaso) 10. etaparen kronika egiten du podcast honetan. Etapa hau esprintean amaitu da eta gehiengoak uste zuenaren kontra, Greipel Cavendishi gailendu zaio. Esprint estua izan da baina alemaniarra gaurkoan bikain aritu da. Sailkapen nagusiari dagokionez ez da aldaketa nabarmenik izan.\n#32 Tropela.net podcastak: Tourreko lehen asteari errepasoa\n2011/07/11 - Tropela Elkartea Leave a Comment\nTourra lehiatzen ari diren txirrindulariek gaur izan dute lehen atseden eguna. Atseden egun hau probestuz, Eneko Garate (@egarate), Iosu Garate (@iosugarate) eta Egoitz Lizasoz gain (@elizaso), gonbidatu berezi batek hartu du parte: David Etxebarriak (@davidetxebarria). Eskerrik asko Davidi gure gonbitea onartu izanagatik.\nLau solaskide hauek lehen asteko erorikoez, euskaldunez, faboritoez, hurrengo egunetan ikus dezakegunaz eta gertakari “ilunez” (atzokoan auto batek Flecha eta Hoogerland bota zituenekoa eta gaur jakin den Kolobneven ustezko positiboa) izan dituzte mintzagai. Eta noski, Tropelako lehen postuen inguruan ere aritu dira.\nPodcast hau gustuko izan baduzu, hemen dituzu aurreko podcastak entzungai.\nBotoa edo bala (1/2)\n2011/07/11 - Xerezade Leave a Comment\nXerezaderen Artxiboa: Munduko literaturarik onena euskaraz irakurrita: E. A. Poe, Perkins-Gilman, Maupassant, Borges… Xerezaderen eskutik misterioa, beldurra, grina, umorea eta mila zirrara gehiago biziko dituzu astero. Itxi begiak eta gozatu, munduan gauza gutxi baitago hain atseginak nola ipuin on bat patxadaz entzutea.\n#31 Tropela.net podcastak: Tourreko 9. etaparen kronika\n2011/07/10 - Tropela Elkartea Leave a Comment\nIosu Garate (@iosugarate) eta Egoitz Lizasok (@elizaso) 9. etaparen kronika egiten du podcast honetan. Etapa honetan eroriko bat izan da tropel nagusian eta Vinokourov eta Van den Broeckek besteak beste etxerako bidea hartu behar izan dute. Tropelean geldialdia izan da hori dela eta, eta hori probestuz, iheslariek tartea ateratzeari ekin diote. Baina larriena jazo zela uste genuenean, auto batek Flecha eta Hoogerland errepidetik kanpora bidali ditu bideoan ikusten duzuen bezala.\nAmets Txurrukak ere erorikoa izan du etapa hasieran eta etxerako bidea hartu beharrean aurkitu da ustez lepauztaia hautsita. Hemendik gure animorik handiena Amets!!\nEtapa garaipena Luis Leon Sanchezek eraman du gaurkoan eta lider berria Voeckler da.\n#30 Tropela.net podcastak: Tourreko 8. etaparen kronika. Ardiak iskin egin dio otsoari\nRui Costa Movistar taldeko portugaldarrak irabazi du Super-Besse Sancyko gainean bukatutako etapa. Erdialdeko mendiguneak etapa ikusgarriak eman ohi ditu urtero eta halakoxea izan da gaurkoa. Seigarren kilometroan eraturiko ihesalditik biziraun duen bakarra izan da Rui Costa. 12 segundora iritsi da Gilbert, eta 15 segundora faborito gehienak, Gesink izan ezik.\nVinokourovek debuta egin zuen Tourrean 1999an, Casino taldearekin. Denboraldi bikaina eginda iritsi zen Tourrera, baina gorriak ikusi zituen gazteak, bereziki Galibierren etapan, Sestrierera bidean. Rui Costa txirrindularitza gustuko zuen 13 urteko nerabea baino ez zen orduan. Gaur bien bideak gurutzatu egin dira. Orpoz orpo ibili dira azken metroetan. Bata, portugaldarra, ihesaldia azken bururaino eraman nahian, ito larrian, eta kazahastandar beteranoa hura harrapatu eta bide batez mailot horia Hushvodi kentzeko asmoz. Eta portugaldarra nagusitu da. Vinokourov, ordea, tropelak irentsi du azken maldan. Dena dela, Vino-k beste lezio bat egin du. Enegarrena. Etekinik ez du lortu, baina gaur erakutsitako kemenak lagunduta bete du garaipenen zorroa urtez urte.\nEguneko ihesaldia helmugatik 25 kilometro ingurura sakabanatu da, bigarren mailako mendatean alegia. Van Garderenek, Rui Costak, Riblonek eta Gautierrek egin dute aurrera. Haiekin abiatutako Xabier Zandio atzean gelditu da aldapa horretan. Tropelean ere mugimendua izan da. Astanako Tiralongok jo du aurrena, Amets Txurrukak eta Flechak ondoren. Gauzak horrela, Vinokouroven astindua iritsi da. Adoretsu joan da, eta 40 segundoko tartea ireki du; mailot horia janzteko lain. Tiralongo taldekideak barrena hustu egin du Vinoren mesedetan bat egin dutenean.\nAzken aldapako magalera, Super Besse Sancyko magalera, heldu bezain laster aldatu du erritmoa Rui Costak eta Van Garderen saiatu da hura harrapatzen; ez du, ordea, lortu. Vinokourovek, bere aldetik, gutxika gutxika, ihesaldiko kide guztiak aurreratu ditu, baina ezin izan du Rui Costa kate motzean lotu. Tropela ere gain gainean zetorren. Contador bera, Evans eta Cunego ahalegindu dira, baina azkenean Gilbertek utzi ditu gainerakoak atzean azken malda tentean. Haatik, ez da nahikoa izan Movistarreko portugaldarra atzemateko. Faborito gehienak elkarrekin iritsi dira, baina talde horretan ez zen Gesink. Holandarra erori egin zen duela egun gutxi eta gorputz osoan mina duela aitortu du helmugaratu bezain laster. Minutu eta erdira iritsi da Rabobankeko taldeburua. Lasterketaren ikuskizunaren mesedetan espero dezagun Pirinioetara bidean osatzea. Hushvodek eutsi dio lehen postuari eta Evansek eta Franck Schleckek jarraitzen dute bigarren eta hirugarren, hurrenez hurren.\nBeharbada, Unzuek, Movistarreko zuzendariak pentsatuko zuen aurtengo denboraldia transiziokoa izango zela nolabait, euren liderra, Valverde, urtarrilean itzuliko baita lehiara zigorra beteta. Bada justu kontrakoa gertatzen ari da. Txarretik asko izaten ari da denboraldia. Zakurra izaten ari da benetan; Tondoren heriotzaren arrastoa ez da sekula ezabatuko eta Soler kolonbiarraren eroriko larria ezin aipatu gabe utzi, noski. Baina onetik ere izaten ari da 2011. Euskal Herriko Itzulian etapa, Giroan bi eta Tourrean lehenengo astean poltsikoratu dute jada garaipena. Beñat Intxausti galdu dute, hori bai, ukondoa hautsita baitu; laster errepidean ikusiko ahal dugu!\nBukatu aurretik, pare bat apuntetxo:\nHaimar Zubeldia euskal ziklisten artean onena da sailkapen nagusian eta RadioShackeko bigarren txirrindularia da; Kloden du aurretik eta Leipheimer atzetik. Askatasuna emango al dio Bruynel zuzendariak Pirinioetan?\nVelits esloveniar gaztea lehen hamarren artean dago. Ikasteko ari omen da Tourrean parte hartzen, eta Martin da taldeko liderra. Esanak esan, nik Pirinioetan ikusteko gogoa dut. Ez ahaztu iazko Espainiako Vueltan hirugarren bukatu zuela. Aurrekoan Piban adiskidea aurtengo Tourreko ezusteez galdezka zebilen. Ba, erne Velitsekin. Egoitz Lizaso lagunak horixe bera usaintzen duela esan du Twitterren.\nArgazkia: Sirotti / cyclingnews\nAxier Sukia eta Egoitz Lizasok (@elizaso) grabatu dute podcast hau 8. etaparen inguruan.


EMF-ak bertan behera utzi du 2020ko mendi lasterketen rankinga | EHK\nBeste kirol askotan gertatzen ari den antzera, koronabirusak ere bete-betean jo du mendi jardueren egutegia\nLehenik mendiko eskiko txapelketak eta probak izan ziren bertan behera utzi behar izan ziren probak eta ondoren etorri zen eskaladako Espainiako Kopakoa. Orain berriz, mendi lasterketen egutegia izango da kalteak jasango dituena.\nPasa den martxoaren 12an, Euskal Mendi Federazioak bertan behera utzi edo atzeratu zituen bere esku zeuden kirol lehiaketa guztiak koronavirusaren hedapenak sortutako egoeraren bilakaera ikusita, eta hartu beharreko salbuespeneko neurriak aintzat hartuta.\nHalaber, Euskal Selekzio ezberdinek ondorengo asteetan lehiatu behar zituzten probetan ez egoteko hautua ere egin zuen. Hau da, Europako hainbat kirol ekitaldi bertan behera gelditu ondoren, Euskal Mendi Federazioak, bere diziplinetako selekzio ezberdinek hurrengo datetan jokatu behar zituzten txapelketetan ez egotea erabaki zuen. Mendi eskiko Euskal Selekzioak, Cerlerren (Aragoi, Espainia) jokatu behar zituen Espainiako Txapelketak eta Eskaladako selekzioak aldiz, Espainiako Kopako lehen proba jokatu behar zuen Salamancan (Espainia).\nEuskal Federazioak bestalde, martxoaren 21ean eta 22an Europako Mendietan (Kantabria) antolatuta zituen Mendi Eskiko Euskal Kopako probak ere bertan behera uztea erabaki zuen. Eta azkenik, martxoaren 21ean jokatzekoa zen eta mendi lasterketetako rankingaren barruan zegoen Kolaziño Egunak ere atzeratzeko erabakia hartu zuen.\nGauzak horrela zeudela baina, azken asteetan antolakuntza askok hainbat eta hainbat lasterketa bertan behera uztea edo atzeratzea erabaki ondoren, EMF-k Mendi Lasterketetako 2020ko Rankinga bertan behera uztea erabaki du. Udazkenerako atzeratu diren hainbat proba kontutan hartuta, eta aurretik jada programatuta zeuden lasterketak kontutan hartuta, dena ondo bidean joanda ere, lasterketen pilaketa arazoa ekiditeko asmoz, eta honek ekarriko lituzkeen arazoak kontutan hartuta, hartu du erabakia EMF-k.\nAurtengoa bertan behera utzita, datorren urtera begira lanean jarraitzen du federazioak. Aurten Rankinga osatu behar zuten lasterketek, datorren urtean lehentasuna izango dutela berretsi du EMF-k.


ZUBELDIA DE ESTEBAN,Leire "Dena da politika" (Liburu-Iruzkinak)\nVIKINGOEN SORTERRIA Xabier Mendiguren Elizegi Elkar, 2010\nLiburu mardula ireki eta “Vikingoen Sorterrira. Istorioak”irakurri dut sarrerako orrietako batean. Istorioak edo ipuinak baino, esango nuke zazpi nobelatxo idatzi dituela Xabier Mendiguren Elizegik. Beti pentsatu izan dut pertsona bakoitzak nobela bat gordetzen duela. Bere bizitzaren nobela. Bada, liburu honetan pertsonaia ezberdinen nobela kontatzen zaigun irudipena dut. Pertsonaien istorioak dira eta ez istorioetako pertsonaiak. Protagonistak dira abiapuntu, eta horien bizitza hartzen du narratzaileak mintzagai. Ez da une batera, gertakari batera mugatzen; bizitza osoak kontatzen ditu egileak, edo behintzat epealdi luzeak.\nErbestean larriki gaixorik dagoen aita ezezagunaren bila doan emakume gaztea; ebakuntza arriskutsu baten aurretik alabari bere bizitzako amodio sekretua kontatzen dion emakume heldua; aitaren lantegia ixten dutela-eta ikasketak albo batera utzi eta mobilizazioak antolatzeko herrira itzultzen den ikasle abertzalea; arrebarekin harreman sexualak dituen mutil gaztea; autoarekin harrapatuta haur bat hil eta errudun sentimendua gainetik kendu ezin duen preso ohia... Adin eta kolore ezberdinetako pertsonaiak agertzen zaizkigu liburuan. Baina badute zerbait komunean: pertsonaia arruntak dira, sinpleak, eta bizitzako une edo gertakari batek muturreko egoera batera eraman ditu. Diren bezala erakusten ditu Mendigurenek, beraien kontraesanekin. Pertsonaia guztien kasuan sumatzen du irakurleak pentsatzen eta egiten dutenaren arteko inkoherentzia. Gainera, kontraesan horiek ia beti gai politikoekin izango dute zerikusia.\nPolitikak eta langile mugimenduak osatzen dute liburu honetako paisaia. Gehiago zehazte aldera, Euskal Herria eta bere gatazka politikoa da testuingurua. Lantegien itxierak, ezker abertzaleko militanteen asanbladak, errefuxiatuen ezkutuko bizitza, edota presondegietako bisita gelak maiz agertzen dira istorioetan. «Dena da politika» ondorio unibertsala baieztatzen dute zazpi nobelatxoek. Ildo horretatik, zirraragarria gertatzen da Mendigurenen istorioetako batean ageri den pasartea: urritasun psikikoa duten bi pertsona borrokan hasten dira ulertzera iristen ez diren gertakari politiko batengatik.\nLan osoari izena ematen dion “Vikingoen sorterrira”istorioarekin zabaltzen da liburua. Istorio honek, ordea, ez du gainontzekoek baino pisu handiagoa. Are gehiago: zazpi istorioetatik ahulena iruditu zait niri. Badirudi egileak liburuaren azken erdirako utzi nahi izan dituela istoriorik kitzikagarrienak: arestian aipatutako bi pertsona atzeratuen arteko borrokaren pasartea kontatzen duen “Normalak bagina bezala”, “Galeperrak”eta “Ezbeharrean zorion” dira irakurle honi gehien eragin dioten narrazioak.\nIstorio batetik bestera narratzailearen ikuspuntua aldatu egiten da, baita kontaketa antolatzeko era ere. Hala eta guztiz ere, liburua nahiko monotonoa egiten da. Istorio guztiek ondorio bertsuetara garamatzatelako izango da beharbada. Honako hau aurrez Mendigurenek argitaratuak dituen lanen jarraipen bat dela esango nuke. Oraingo honetan, ordea, irakurlearengan eragitea lortu du.


Nafarroako Metaleko hitzarmen duin baterako aldarrikapenak industrialdeetara eraman ditugu auto karabana batekin | LAB SINDIKATUA\nIndustria Metalgintza Nafarroako Metaleko hitzarmen duin baterako aldarrikapenak industrialdeetara eraman ditugu auto karabana batekin\nAuto karabana Nafarroako lantegi handienetik abiatu da, Landaben industrialdeko Volkswagenetik hain zuzen ere. Bertan, Maider Caminosek hartu du hitza, LABeko Industria federazioko Nafarroako arduradunak. Hasteko, Metaleko hitzarmen berriaren negoziazioan patronala eta UGT, CCOO eta ELA sindikatuak jokatzen ari diren papera salatu du Caminosek. Patronala, hitzarmen duin bat lortzeko beharrezkoak diren gaiak mugatu dituelako edo negoziaziotik kanpo utzi dituelako. UGT eta CCOO, hitzarmenak behar duen sakoneko aldaketari muzin egin diotelako eta beren eskakizunak soldata igoera huts batera murriztu dutelako. Eta ELA, sektoreko lehen indarra izan arren, jarrera erabat pasiboa izan duelako.\nHitzarmen berrian sartuko ez dituzten baldintzak zerrendatu ditu Caminosek: “Ez dute malgutasuna murriztu nahi; ez dute lanaldia jaitsi nahi; ez dituzte enplegu duin eta iraunkorra izateko neurriak adostu nahi; ez dute azpikontraten subrogazioa ezarri nahi; ez dute ABLE bidezko kontratazioa bukatu nahi; ez dituzte bazterketarik gabeko kontratazioak bermatzeko neurri demokratikoak ezarri nahi; ez dituzte Industrian emakumeen sarbidea ziurtatzeko eta bultzateko bideak garatu nahi”. Eta “egoera larri hori ikusita”, Caminosek nahitaezkotzat jo du “kalean eta enpresetan borrokatzea lapurtu dizkiguten edo lapurtu nahi dizkiguten eskubideen alde”.\nVolkswagen multinazionalarendako lanean ari diren azpikontraten egoera salatu du LABen auto karabanak Landabenen, eta langileek bizi duten ezegonkortasunaren aurrean hitzarmen berriak nahitaez subrogazioa jaso beharko lukeela aldarrikatu. Agustinos industrialdeko Liebherr enpresaren parera, berriz, kontratazio ez baztertzaileen gaineko aldarria eraman dute. Gero, Motxoliko Metronics lantegian 35 orduko lanaldia eskatu dute, ondasuna banatzeko lana banatu behar baita. Ondoren, Ezkirozko BSH-n hemen lan egiten dugun heinean hemen erabaki behar dugula eta beraz bertako negoziazio kolektiboaren garrantzia azpimarratu dute. Bukatzeko, Metaleko enpresa txikien patronalaren egoitzara eraman dituzte aldarrikapen guztiak, 50 langile baino gutxiagoko enpresa gehienek Nafarroako Metaleko hitzamena aplikatzen baitute.


Egutegia - CONCERTO MELANTE - Lizarrako Antzinako Musikaren 53. Astea (Nafarroa)\n2017ko irailaren 8, ostirala - 20.15etan\n2008an Concerto Melante o zialki atera zen nazioarteko musika-eszenara. Italiako halako sonoritate batekin, taldearen izen iradokitzailea, “Melante”, Georg philipp Telemann-en abizeneko silabetatik osatutako anagrama da.\nIraganean, taldeak honako hauekin egin du lan: Christine Schäfer, dorothee Mields, Christiane Oelze, philippe Jaroussky, Ann Sofía von Otter, peter Kooy, dorothee Oberlinger, Reinhold Friedrich eta Hille perl. Reinhard Goebel-ek (Antiqua Köln Musikatik datorrenak) Concerto Melante-rekin egiten du lan errepertorioarekin zerikusia duten gauzetan.\nTaldea SONY Classical-en artista esklusiboa da. Zigilu horrekin atera zuen “Spirituosa”, Telemann-en kameramusika, eta, 2012an, berriz, “Sacred Arias” Cda, XVII. mendeko konpositore alemaniarren obrekin, dorothée Mields sopranoarekin elkarlana eginaz.\n2013an, J.S. bach-en “Musical Offering” grabatu zuen, Christoph Wolff irakaslearekin lankidetzan (Harvard/Leipzig).\n2015ean, taldeak beste Cd bat atera zuen, domenico Galloren Italiako musika barrokoaren munduko lehen grabazioekin.\n“Telemann/Luther” produkzio berria 2017an estreinatu da, eta arrakasta handia izan du.\nTrío Sonata en Sol mayor\nLargo Vivace Adagio Presto\nTrío Sonata en Re menor\nAllegretto Largo Allegro\nTrío Sonata en Mi menor\n(TWV 42. e 8)\nAffetuoso Vivace Andante Presto\n(BWV 1079 “Ofrenda musical”)\nRicercare a 3 (Thema Regium)\nCanon perpetuus super Thema Regium Canon a 2\nCanon a 2 Violini in unison\nCanon a 2 per argumentationem, contrario motu\nSonata Sopr’il Sogetto Reale à Traversa, Violino e Continuo\nEGITARAUARI BURUZKO OHARRAK\nXVIII. mende hasieran musika instrumentala "ganbera-musika" gisa jotzen zen, parte hartzen zuten musika-tresna kopuruari edo musika hori jotzen zen lekuari inolako aipamenik egin gabe. "Ganbera-musika" izena jasotzen zuen elizako edo antzerkiko musikatik desberdintzeko. Hamarkadak pasa ahala, "etxeko estilo" gisa ezagutu zena sortu eta finkatuko zen, 1730an Johann Mathessonek estilo landu gisa deskribatuko zuena. Entziklopedista alemaniarrak ganbera-musika edo musika instrumentala goretsi zuen, ahots-musikaren parean: “ligaturak, modulazioak, arpegiodun armoniak, tutti eta soloen arteko txandakatzeak, adagio eta allegroen artekoak, eta abarrekoak hain oinarrizko eta propio zaizkio, ezen elizan edo antzokian alferrik bila daitezkeen; horietan garrantzitsuagoa da giza-ahotsak nabarmentzea, ganbera-musikan estiloak bere jauntasuna ezartzen duen artean; nahiz eta batzuetan melodia ahuldu, beti nahiko du apaindua agertu, hornitua”.\nEuropako gorte nagusietan luxurako eta handikeria-erakusgarrietarako idazten zen musikak dirdiratsua eta ikusgarria izan behar bazuen instrumentu kopuruari eta aniztasunari zegokionez, "Hausmusik" ("etxeko musika") izena jaso zuen estiloa askoz apalagoa zen erabilitako baliabideei zegokionean, eta, musikaren profesional eta zaletuen artean gero eta gehiago zabaldu bazen ere, beti gauzatu ohi zen esparru pribatuetan. Alemanian musika-zaletuen taldeak sortuz joan ziren, areto pribatuetan edo kafetegietan biltzen zirenak eta "ganbera-musika" asko kontsumitzen zutenak. “Collegium musicum” edo “Musikalische Gesellschaft” izenak hartuta, gero eta gehiago agertuz joan ziren sozietate horiek, hiruko sonatak edo suiteak bezalako musika-formak hedatzen hasiko zirenak. Horietako askok abeslariak izan ohi zituzten (gizonak eta emakumeak), operen edo kantaten bertsio laburtuak osatzeko, bi biolin, klabe bat, bi zeharkako flauta eta viola da gamba bat erabilita.\nDudarik gabe, Georg Philipp Telemann (1681-1767) izan zen "etxeko musika" gisa definitu zenaren komertzializazioan esfortzu gehien eman zuena. Alemaniako konpositoreen artean eta beharbada denbora guztietakoen artean emankorrena, bere garaiko musikariek bezala, organista gisa (Leipzig), "Konzertmeister” gisa (Eisenach), kapera-maisu gisa (Bayreuth) eta hiriko musika-zuzendari gisa (Hamburg) jardun zuen, baina argitaratze-jardun etengabekoagatik eta negozioetarako zeukan gaitasunagatik nabarmendu zen bere kideen artean. Oso gazte oraindik, Leipzigeko Collegium Musicum fundatu zuen 1701ean, oraindik zuzenbideko ikasketak egiten ari zela. Aurrerago, musika-sozietate garrantzitsuak fundatu zituen bai Frankfurten eta bai Hamburgen, elizatik eta nobleziatik banatuko zen independentzia artistiko bati bidea irekiz eta musikaren artea erakutsiz XVIII. mendeko burgesia berriari.\n"Etxeko musikako" gau-emanaldietara gerturatzen zirenen artean harrera onena izaten zuten obren artean daude suiteak eta hiruko sonatak, gero, seguruenik, horien partiturak erosteko erabakia hartuko zutelarik, beren gozamen pertsonalerako. Telemannek obra-mota horien hainbat bilduma argitaratuko zituen, “Tafelmusik” izenarekin (Mahaiko musika). Momentu haietan oso popularra zen hiruko sonata eta, hamarkada batzuk lehenago, A. Corellik argitaratutako sonaten oinordeko duina ere bazen, jada lau mugimendutan konfiguratuta agertzen zirenak. Dantza-suitetik gero eta aldenduago, zeinarekin bere jatorri italiarrean nahastuko zen, musika-forma berri honek obraren ehundura-garapenean instrumentu melodikoak berdintzat hartzeko joeraren alde egiten zuen. Telemannek berak azaldu zuen bere hiruko sonatetan erabiltzen zuen konposiziorako teknika: “hiruko sonaten konposizioan jarri nuen arreta bereziki, bigarren aldiak lehenengo aldia balira bezala ager zitezen, eta baxua goiko parteekin armonia estuan joango zen melodia natural gisa ager zedin, nota bakoitza beretzako imajina zitekeen leku zehatzean geratzeko. Laudorio gisa esan ohi zidaten genero horretan erakusten nituela hoberen nire talentuak".\nEzaguna da Johann Sebastian Bachek (1685-1750) G. P. Telemannenganako zeukan estimua, zeinari bere seme Carl Philipp Emanuelen besoetan hartzeko eskatu zion. Urte batzuk beranduago, Leipzigeko Collegium Musicum eskolaren kargu hartu zuen Bachek, Telemannek markatutako bideari jarraiki. Baina, bere laguna ez bezala, Johann Sebastian ez zen enpresaburu trebea eta bere ganberako partitura asko, terminoaren zentzu zorrotzean, "Hausmusik" ziren. Bere obra ezagunenetako batzuk etxeko intimitatean sortu ziren, bere seme-alaba eta ikasleen trebakuntzarako. Beste alde batetik, Alemaniako printzeen gorteetako musikariek pribatuan exekutatzeko obrak behar zituzten. Bachek Leopoldo de Anhalt-Köthen printzearentzako lan egiteko aukera izan zuen sei urtez. Musikaren maitale amorratua zen printzea, batzuetan interprete gisa aritzen zena talde instrumental txikietan. Cötheneko gorteko orkestrak hamazortzi musikari zeuzkan Bach iritsi zenean eta "Collegium Musicum" gisa ezagutzen zen baita ere.\nBachek talde horretako musikarientzako konposaturiko obretako bat izan zen flauta, biolin eta baxu jarraituarentzako BWV 1038 sonata sol maiorrean. Sonata horrek baxu-lerroa partekatzen du biolin eta baxu jarraituarentzako konposaturiko BWV 1021 sonatarekin, eta badago uste duenik Bachek baxu jarraitu hori erabili zuela ikasleren bati ahots melodikoak konposatzen irakasteko oinarri gisa. Hala ere, BWV 1038 hiruko sonataren hirugarren mugimenduaren eta “Jesu meine Freude” motetearen parte baten artean dagoen harreman tematikoak argi uzten du Bachek berak konposatu zuela obra bere osotasunean. Lau mugimenduko "Sonata da Chiesa" sonataren antolakuntza formalari jarraiki (Largo, Vivace, Adagio eta Presto), Bachek egitura kontrapuntistikoena erabili zuen azken mugimenduan, fuga. H. Vogten hitzetan, hiruko sonata hau “zoragarria da bere freskotasun eta laburtasunagatik, gazte-xarmaz betea, ez duelarik hargatik bere maisutasun formal eta kontrapuntistikoa galtzen”.\nUrte asko daude sonata horren eta Bachen sormenezko azken etapako obra sakon eta bizien artean, “Sonata Sopr’il Sogetto Reale à Traversa, Violino e Continuo”, BWV 1079 eskaintza musikala bezala ezagutzen dena. Obra hori Bachek Federiko Handiaren gortera egindako bisitan sortu zen, Postdamen, non Carl Philipp Emanuelek klabezin-jotzaile gisa lan egiten zuen. “Spenersche Zeitung” argitalpenean kontatu ziren 1747ko maiatzaren 7an jaso zen topaketa horren inguruko zirkunstantziak: “bere Maiestateak pasatzeko agindua eman zion eta, behin bere presentzian, Forte e Piano deitutakori zuzendu zitzaion, eta, beste inolako prestakuntzarik gabe, abesti bat jo zuen pertsonalki Bachen orkestrako zuzendariarentzako, horrek fuga-forman interpreta zezan. (…) hain alaiki interpretatu zuen, ezen bere Maiestateak erakutsitako atseginaz gain, gainontzeko bertaratu guztiek ere miretsi zuten. Bachi hain izugarri ederra iruditu zitzaion proposaturiko abestia, ezen arauei jarraiki idatziz jarriko zuen fuga gisa, gero kobrean grabatzeko”.\nLeipzigen berriro, Bachek abesti erreala garatu eta, handik hilabete gutxira, Breitkopg argitaletxean publikatuko zuen, Leipzigeko azokan. Ursula Kirkendalek ondorioztatuko zuenez, Bachek "Eskaintza Musikala" formalki antolatzeko erabilitako iturri teorikoa Quintilianoren “Institutio oratoria” izan zen, M. Gesnerrek, Leipzigeko Santo Tomas Eskolako lehengo errektoreak, komentatu eta editatuko zuena. Tesi horren arabera, obraren eskema formala erretoriko latinoak diskurtso bat osatzeko proposatu zuen obraren berdina da. Quintilianorentzako, diskurtso perfektuak bi parte zeuzkan, bakoitza lau momenturekin, eta Bachek zegozkion piezak konposatu zituen momentu bakoitzerako. Lehen partean, honakoak ziren momentuak: “Exordium” (Ricercar a 3), “Narratio brevis” (canon perpetuus), “Narratio longa” (cánones diversi) eta “Egressus” (fuga canónica); eta bigarren partean, “Exordium II” (Ricercar a 6), “Argumentatio: Probatio y Refutado” (kanonak 2ra eta 4ra), “Peroratio in afectibus” (hiruko sonata) eta “Peroratio in rebus” (canon perpetuus). Berriro agertzen da lanean gai erreala, modu literalean batzuetan eta apaindua bestetan. D. Vega Cernudak adierazten duen bezala, flautaren erabilera erregearen aldeko omenaldia da dudarik gabe, nahiz eta ez dakigun ziur gauzatzera iritsi zen edo ez.\nJ. Sebastian Bachek "Eskaintza musikala" konposatu zuen datetan gutxi gorabehera, bere seme Carl Philipp Emanuelek (1714-1788), Federiko II.aren gortean klabezin-jotzaile zenak, bere gaztaroan konposaturiko hiruko sonata baten partitura berrikusi zuen. W 145 H 569 sonata da re minorrean, denbora askoan bi biolinentzako eta baxu jarraituarentzako BWV 1036 gisa katalogatu zena, eta, seguruenik, Bachen seme nagusiak egin zuena, bere aita eta maisu zenaren argibideei jarraiki.


Game Gotorleku Trataera Online. Play for free\nGame Gotorleku Trataera\nPlay jokoa Gotorleku Trataera Online:\nGame Description Gotorleku Trataera\nZure esanetara erresumaren aurkako gerra dela misil barietate bat tiro, kalteak eragin hainbat pistola, halaber, ez du jarraituko isila egiteko gai arma bakarra da. Saiatu horiek suntsitu ahalik eta azkar, dute Zehaztasun areagotzea arte, eta ez duzu suntsitzeko. . Play jokoa Gotorleku Trataera konektatuta.\nTekniko jokoa Gotorleku Trataera ezaugarri\nGame Gotorleku Trataera gehitu: 31.08.2015\nBezalako jokoa Gotorleku Trataera Jokoak\nDeskarga jokoa Gotorleku Trataera\nEmbed Joko Gotorleku Trataera zure web orrian:\nJokoaren txertatu Gotorleku Trataera zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Gotorleku Trataera, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Gotorleku Trataera-rekin, baita ere, jokoa jokatu zen:


Hara non agertu den bat! – Lauro Ikastola\nHara non agertu den bat!\nLauro Admin erabiltzeak argitaratua. 25 ekaina, 2021.\nGure DBH 4ko ikasleek ondo dakite zer gertatu zaien uso hauei! Ozeano Atlantikoan izan diren azken ekaitzen ondorioz, Portugalen ospatzen ari ziren lehiaketa batean, hainbeste uso galdu egin ziren eta bertako arduradunak bila dabiltza. Hara non agertu den bat! Ikastolan!\nDBH 4ko ikasleei bitxia egingo zaie honen berri izatea, aurten, Gizarte jakintzagaian, Lehen eta Bigarren Mundu-Gerratetan txori hauek izan zuten lan gogorra eta askotan erabakiorra landu baitzuten.\nIKUS prentsan uso hauen inguruko azalpena.\nLauro Ikastolak BBK KUNA 2030 KIDEAK aliantzan parte hartuko du Garapen Jasangarrirako Helburuak lortzeko Bizkaian23 ekaina, 2021 Lehen ikastola TBL metodologian akreditatua – Thinking Based Learning29 ekaina, 2021


Berriz erabakitzeko aldarria | Mundua | Berria\nBerriz erabakitzeko aldarria\nErresuma Batuko Parlamentuari eta gobernuari 'brexit'-aren inguruko bigarren galdeketa eskatu diete 700.000 herritarrek. Egun berean, EBtik ateratzearen aldekoek soilik 1.200 pertsona bildu dituzte\nErresuma Batuko Parlamenturako bidean brexit-aren aurkako afixak erakutsi zituzten manifestariek. VICKIE FLORES / EFE\nBrexit-a gauzatzeko bost hilabete falta direla —trantsizio epea martxoaren 30ean hasiko da—, Erresuma Batuak eta EB Europako Batasunak ez dute oraindik adostu dibortzioaren akordiorik. Michel Barnier EBren negoziatzaileak eta Theresa May Erresuma Batuko lehen ministroak asteon adierazi dutenez, «%90» hitzartuta dago, baina Irlandaren barne muga oztopo nagusia da oraindik, eta, egunak pasatu ahala, presioa areagotzen ari da negoziatzaileen artean, batez ere Londresen ordezkarien artean, erlojuaren kontra ari baitira etengabe. Bada, politikariekiko presioa are gehiago areagotu zuten atzo britainiarrek, 700.000 herritar Londresko kaleetara atera baitziren brexit-ari buruzko balizko akordioaz bigarren erreferenduma eskatzeko.\nPeople's Vote (Herritarren Botoa) taldearen deiari erantzun zioten milaka herritarrek, eta nabarmen gainditu zituzten antolatzaileen aurreikuspenak. Ekaineko manifestazioan 100.000 pertsona izan ziren, eta taldeak helburutzat jarri zuen gutxienez kopuru horretara iristea atzoko deialdian; ordea, hilabeteotako aurrerapausorik ezak, eta EBrekiko askoren iritzi aldaketak uholde bilakatu zuen Erresuma Batuko Parlamenturako bidea. Euskal Herrian 17:00ak zirela amaitu zen bukaerako ekitaldia, baina manifestariek kalean jarraitzea erabaki zuten, eta luze iraun zuen berriz ere erabakitzeko aldarriak.\nBrexit-aren aurkako mezuak nagusitu ziren manifestazioan. Berez, protestak bigarren galdeketa eskatzeko behar zuen soilik, baina kaleetan sumatzen zen EBn geratzearen aldeko jarrera, herritarrek hainbat afixatan adierazi zutenez. Bide beretik mintzatu ziren, amaierako ekitaldian, Londresen izan ziren politikariak eta gizarte zibileko ordezkariak; horien artean, Sadiq Khan hiriburuko alkate laborista izan zen oihartzun handia izan zuena: «Brexit-a blokeatzeko aukera ere izan behar genuke».\nErresuma Batuko hiriburuan izan ez zirenek ere bigarren galdeketaren aldeko mezuak bidali zituzten, tartean Eskoziako lehen ministro Nicola Sturgeon. Haren alderdiaren, SNP Eskoziako Alderdi Nazionalistaren Kongresuan adierazi zuen bigarren erreferendumaren alde bozkatuko luketela SNPren Westminsterreko diputatuek, eta atzo ere jarrera hori berretsi zuen amaierako ekitaldian, aurrez grabaturiko bideo baten bidez. Ikusteko dago, beraz, atzoko arrakastaren ostean zein izango den Mayren erantzuna, orain arte ezezkoa eman baitie bigarren galdeketa egiteko eskariei.\nBien bitartean, Ingalaterra ipar-ekialdeko Harrogate hirian EBtik ateratzearen aldekoak elkartu ziren, eskuin muturreko UKIP Erresuma Batuaren Independentziaren Alderdiko buruzagi ohi Nigel Faragek deituta.\nLeave Means Leave protestak (Joateak Joatea esan nahi du), ordea, ez zuen Londreskoaren arrakasta bera izan: soilik 1.200 bat herritar batu ziren.


Ikasleen ongizatea helburu duen Laguntza programa DBHra zabaldu dute Nafarroan | Gizartea | Berria\nIkasleen ongizatea helburu duen Laguntza programa DBHra zabaldu dute Nafarroan\nNafarroako Gobernuak hezkuntza arloko adituekin sortutako programa bat da, eta helburuetako bat suizidio ahaleginak saihestea da.\nLaguntza programako sortzaileak, Iruñean IÑIGO URIZ / FOKU Tamaina handiagoan ikusi\nNafarroako Gobernuak zabaldu egingo du Laguntza programa, hezkuntza emozionalerako egitasmoa: gaurtik aurrera martxan da Derrigorrezko Bigarren Hezkuntzan ere. Iruñean egindako agerraldian, Itziar Irazabal Hezkuntza Departamentuko Bizikidetza Aholkularitzako negoziazio buruak azaldu du helburua ikasleen, irakasleen eta familien «ongizatea bermatzea» dela. Hezkuntza emozionalaren bidez dinamikak eskaini nahi dizkiete ikasleei arazoei aurre egiteko; hala nola eskola jazarpenari eta suizidioari. Ez du daturik eman, baina suizidio ahaleginetan gorakada egon dela azaldu du: «Lehen, eskola jazarpen kasu asko genituen, baina orain, zoritxarrez, gorakada nabaria eta oso kezkagarria sumatu dugu suizidioaren gaiarekin. Programa honek halako gertakariak eta egoerak saihestu nahi ditu».\nNafarroako Gobernuak, Kaeru hezkuntza arloko entitateak eta Eva Bache adituak sortu dute programa. Duela bi urte abiatu zuten Haur Hezkuntzan eta Lehen Hezkuntzan, hamabi eskolekin batera. Aurten jarraipena eman diote Derrigorrezko Bigarren Hezkuntzan, eta hogeita bat eskola batu dira. «Kontuan hartu dugu haurrek eta nerabeek etapa bakoitzean izan ditzaketen zailtasunak, eta horiei kasu egin diegu», esan du Irazabalek.\nEtorkizuneko helburua ongizatea komunitatera zabaltzea da, baina aurten «ongizate pertsonalean» kokatu direla azaldu du Irazabalek: «Iruditzen zaigu oso garrantzitsua dela ongizate pertsonala lehenik eta behin irakaslearekin berarekin lantzea, ostean ikasleekin bermatu ahal izateko eta begirada zabaltzeko».\nHorretarako, talde eragile bat sortu dute, eta hogeita lau orduko formakuntza «sakona» eskaini diete. Horrez gain, irakasleek hamabi orduko formakuntza jaso dute, eta zenbait dinamika eskaini dizkiete. Bi helburu nagusi dituzte: gelara zabaltzea eta adinaren arabera lantzea.\nBeraz, laguntza eskaintzeko eta entzuteko dinamikak jasotzen dituen programa bat da, eta besteak beste, eskola jazarpenarekin amaitzeaz gain, prebentzioa indartu nahi dute kasuak saihesteko. Suizidioa landu nahi duten beste alor bat da: «Ez dugu bilatzen suizidioaz hitz egitea, baizik eta, norbaiti horrelako ideiarik burutik pasatuko balitzaio, jakin dezala baduela norbait edo guneren bat berarekin egoteko eta laguntza eskaintzeko».\nUdalen autonomia urratzea arbuiatu du oposizioak, aho batez\nIngurumen administrazioaren lege egitasmoari jarritako zuzenketa kritikatu dute EH Bildu, EP-IU eta PP-C's-ek. EAJk eta PSE-EEk esan dute klima aldaketaren erronkei erantzuteko tresna bat dela


Pedro Gregorio Etxeandia Ximenez - Wikipedia, entziklopedia askea.\nPedro Gregorio Etxeandia Ximenez\nZaragoza, 1817 (70/71 urte)\nPedro Gregorio Etxeandia Ximenez (Iruñea, 1746 - Zaragoza, 1817) Nafar ikerlaria izan zen. Zaragoza inguruko landarediaren katalogo bat egin zuen, Flora Cæsaraugustana.\nHasieran, Pedro Etxeandiaren bizitza igaro zen Iruñean. Bertan hainbat Teologia ikasturte egin zituen, Farmaziako ikasketara eta praktikara dedikatu, eta San Kosme eta San Damian ikastetxera sartu aurretik. Geroago, Zaragozara joan zen, Botikarien Ikastetxean onartua izanez, eta 1772. urtean San Pablo kaleko hirian zeuden bederatzi farmazietako bat eman zioten.\n1786an, Pedro Etxeandia R.S.E.A.P.-ko (Real Sociedad Económica aragonesa de amigos del país) bazkide izendatu zuten. 1796an bere burua eskeini zuen botanika irakasteko Ekonomia Elkartean eta Zaragozako Lorategi Botanikoa eratzeko landaketa egokiak hasi zituen. Aragoiko zein Valentziako, Sevillako, Madrileko, Bartzelonako, Pariseko eta Amerikako landare materialekin.\n1796an (azaroaren 30a) katedradun izendatu zuten.\nIrakaskuntzako hogei urtetan, Napoleonen inbasioaren etenaldi labur batekin, ikasle askok entzun zizkioten ikasgaiak, horien artean Mariano Lagasca.\nPedro Etxeandiak patataren laborantza Aragoin sartzea lortu zuen. Entsegu agronomikoen sail garrantzitsu bat burutu zuen espezie erabilgarri batzuekin. Horren ondoren, sesamo, kakahuete, meloi, angurri eta gari-laboreen errendimenduak hobetu zituen. Lo-belarra ere landu zuen opioa lortzeko eta inportazioa saihesteko. Proust, Lavoisier, Baume edo Lineo (horren jarraitzaile gogotsua izan zen) bezalako atzerriko zientzialari ospetsuen teoriak hedatu zituen.\nOrriaren azken aldaketa: 17 martxoa 2019, 11:57.


Border Collie-ren jokabidea Txakurren Mundua\nArtzain txakur ezin hobea izan arren, Border collie gisa ezagutzen diren azken txakur arrazetako bat da ardi-txakurrak.\nGanadua artzeko eta gidatzeko zuen berezko senak landa bizitzan kokatzen zuen kokapen berezi hori balioztatu zuen, eta bertan ekiteko joera garatu zuen, gainezka zuen energiak bultzatuta. Baina horrek bizimodua ere baldintzatzen du, espazio irekietan apartamentu batean baino gehiago adierazten da.\nBaina beti bezala, ariketa fisikoa egiteko aukera ematen badiegu, ez litzateke konplikazio handirik izango Border Collie batekin apartamentuan bizitzeak, batez ere kontuan izanda irekitasuna handia duen obedientzia prestakuntza, beraz, jokabide eta sozializazio arauak barneratzea ez da korapilatsua.\nGainera, txakur hauek erlaxatzeko eta energia guztia askatzen uzteko modu ezin hobea da Arintasunaren praktika, oso arrunta da Border Collies-ek estimatzea beren arintasuna, adimena eta obedientzia direla eta, hau praktikatzeko ezinbesteko ezaugarriak direla eta. txakur kirola.\nFamiliarekin zuen harremanari dagokionez, Border collie Oso maitagarria da eta beti alaia eta jolasteko prest dago, horregatik, familia osoarentzako konpainia aproposa da, ezaugarri horiek bere bizitza osoan iraun ohi baitute.\nInformazio gehiago: border collie\nArtikuluaren bide osoa: Txakurren mundua » Txakur orokorrak » Txakur arrazak » Border Collie-ren portaera


Inaxio Begiristain Kirol eta Kultur Etxeko hainbat zerbitzuk neurri murriztaileak malgutuko dituzte urriaren 13tik aurrera - Berriak - Alegia\nInaxio Begiristain Kirol eta Kultur Etxeko hainbat zerbitzuk neurri murriztaileak malgutuko dituzte urriaren 13tik aurrera\nGimnasiora sartzeko txartelak eguneratzera kultur etxetik pasa beharko dute bazkideek\nIndarrean ziren murrizketa gehienak bertan behera geratu diren honetan, Inaxio Begiristain Kirol eta Kultur Etxeko hainbat zerbitzuk ere lehengo normaltasunetik hurbil funtzionatuko dute urriaren 13tik, asteazkena, aurrera. Kultur etxea zabalik izango da herritarrentzat astelehenetik ostiralera 10:00etatik 13:00era eta 15:00etatik 21:00etara.\nLiburutegia eta KZ Gunea\nLiburutegiak eta KZ Guneak astelehenetik ostiralera 16:30etik 19:30erako ordutegiarekin funtzionatuko dute. Liburutegiaren kasuan, jada ez da aurrez hitzordua hartzek deitu beharrik izango.\nGimnasioak astelehenetik ostiralera 8:00etatik 21:00etarako ordutegiarekin funtzionatuko du bazkideentzat. 2020ko martxora bitartean bezala, euren txartelak erabiliz sartu ahal izango dute. Hori bai, erabiltzen hasi aurretik txartelak eguneratu egin behar dira eta horretarako, txartela duten bazkideek kultur etxeko harreratik pasa beharko dute txartelak eguneratzera. Bazkide ez direnek, kultur etxea zabalik dagoen ordutegian erabili ahal izango dute gimnasioa, dagokien sarrera ordainduta.\nOraingoz asteburutan ezingo da gimnasioa erabili. Azken asteburuetan pilotalekuan izan diren gertaerak direla eta, oraingoz asteburutan gimnasioa itxita egongo da. Egoeraren bilakaeraren arabera baloratuko da asteburutan irekitzea.\nOrdutegi berriak urriaren 13an, asteazkena, jarriko dira indarrean.


ZE MEZU HELARAZTEN DUTE HEDABIDEEK ZAHARTZAROAREN INGURUAN? NOLA IKUSTEN DITUGU ADINEKO PERTSONAK? ERAGITEN AL DUTE BEGIRADA HOIEK BERAIEN BIZITZETAN? HORRELA IMAJINATZEN DUZU ZURE BURUA ETORKIZUNEAN? GUZTIOK ARI GARA BALIABIDEEN ERABILPENEAN? ZEOZER EGIN DEZAKEGU HORREN ALDE?\nHipotesi honetatik abiatzen gara: mundu digitalean zahartzeari buruz hitz egiten eta etiketatzen dugu, askotan begirada eta terminologia negatiboak eta/edo estereotipatuak erabiliz. Egia al da hori?\nEtorkizunari begiratu nahi diogu guztiok konektatuta egon behar dugun eta egon nahi dugu paradigmatik. Konektatuta egoteak, bai aurrez aurre eta, baita ere modu digitalean. Posible al da hori? Zer falta zaigu konexio digital honetara iristeko?\nMatiaZaleaketik, hiru multzoz osatutako proiektu hau planteatzen dugu, jarduera desberdinekin laguntzen dutenak:\nMetasintesi kualitatibo bat egingo da sare sozialen, komunikabide digitalen eta literatura zientifikoaren berrikuspen sistematikotik abiatuta, azken hamarkadan zahartzearekin lotutako estereotipoen bilakaera deskribatzeko.\nBelaunaldi desberdinen arteko elkarrizketen ikus-entzunezko bilduma bat sortuko da, zahartzeak zer esan nahi duen jakiteko, martxan dauden bizitzen aniztasuna ikusarazteko. Aurrez aurreko topaketak, askotariko gaiekin. Zer da zahartzaroari buruz sentitzen eta pentsatzen duguna?\nADINEKO PERTSONAK IKTetan HORNITU ETA GAITUZ KONEKTATZEA\nPandemiak zerbait positiboa izan badu, eten digitala murrizteari bultzada handia eman diola da. Hala eta guztiz ere, pertsona askok ezin dute Internetera konektatu, eta ez dakite teknologiak erabiltzen informatu eta komunikatzeko, eta horregatik gero eta digitalizatuagoa den errealitate batetik kanpo geratzen dira (administrazioarekin egin beharreko izapideak, online bankuak, sare sozialak). Bakardade eta isolamendu-egoeren eraginpean jarriaz.\nGure ustez, ezinbestekoa da adinekoak gaitzea egungo bitartekoak erabiltzeko bilatzen duten ekintzak babestea eta sustatzea, eguneroko beharretan integratu eta erabili ahal izan daitezen, beste edozein pertsonak bezala, adina alde batera utzita.\nProiektu hau, #100fluencers, gu guztioi zuzenduta dago, eta sentsibilizazio eta gaikuntza helburua du. Izan ere, guk guztiok parte hartzen dugu gizartean, eta bitarteko digitalak erabiltzen ditugu.\nHau aldatzea gu guztion esku dago\nHasiera eman diogu #100fluencers-eri sensibilizazio kanpainarekin. Proiektu honen ataletako bat da, eta laguntza ekonomikoa jasotzen dugun heinean, gainontzekoak era sortzen joango gara. Era ezberdinetan lagundu ahal duzue: ekarpen ekonomikoa eginaz webgune honetan, MatiaZaleak opari solidarioak erosiaz online dendan, edo Guuken kolaborazioari esker, beraien zerbitzuak kontratatuaz, ekarpen ekonomikoa egingo dute proiektu honen alde.


Ingurumenean, pertsonengan edo bere ondarean eragin handia duten jarduera eta instalazio publikoentzako lizentzia administratiboaren erregimenari lotuta dauden lizentziak (7/2012 Legea, apirilak 23koaren II.A eranskina) eta bizitegi erabilera duten hiri lurzoruan kokatu behar direnak edo bere izaerarengatik mota horretako lurzoruan jarri daitezkeenak.\n* Lokala egokitzeko, jarduera lizentzia eskaerarekin batera, obra lizentzia eskatu beharko da. Edozein kasutan, sailkatutako lizentziari lotuta dauden jarduerentzat ezin izango da obra lizentziarik eman jarduera lizentzia eman arte. Bi lizentziek tramite administratibo bakarrean eman ahal izango dira.\nJarduerari buruz udal teknikoak emandako txostena. Bertan egiaztatuko da proiektuaren adostasuna hirigintza araudiarekin.\nUdal teknikoaren txostena, Udal Ponentzia Teknikoari neurri zuzentzaileak proposatuz.\nUdal Ponentzia Teknikoaren txostena (bizitegi lurzorua), neurri zuzentzailek proposatuz, bere kasuan.\nJardueraren teknikoak martxan jarri nahi den jarduera araudiarekin bat datorrela egiaztatu; neurri zuzentzaileak ezarri direla eta ziurtagiriak aurkeztu direla egiaztatu, eta lokalaren inspekzio bisita eta txostena egin neurri osagarriak jartzearen beharra ala ez azalduz.


AGENDA 21 Trueba Artxanda: marzo 2016\nArtxandako Trueba ikastetxean auzoko diagnostikoa egin dugu . Ingurugelak emandako kabiak Artxandan ipini ditugu., aukeratutako zuhaitzak arkaziak izan dira. Zuhaitzean igotzea zaila izan da baina lortu dugu !!!!!!\nTxorientzako janleku bat\nIngurugelako gomendioak jarraituz, eskolako ekodelegatuek txorientzako janleku bat ipini dugu eskolan. Honela, janaria eskainiko diegu neguan, janaria eskasa denean. Hasiko gara sagarra eskaintzen eta zer txori mota hurbiltzen den behatuko dugu.\nHau bai herri desberdina!!!!!\nAzken aste hauetan gure proiektuaren eskutik Txinan egon gara. Bidaia zoragarria izan da! Herri honetako gauza piloa ezagutu dugu: ohiturak, hango landare eta animaliak, jantziak, alfabetoa, … Eta azken egunean tea edan genuen! Baina ez kezkatu, teina gabekoa izan zen eta!


303 eskaera jaso dituzte Aduanako bainuetxe-hoteleko lan deialdiek - Aiaraldea.eus\n303 eskaera jaso dituzte Aduanako bainuetxe-hoteleko lan deialdiek\nAimar Gutierrez 2018-02-14 20:30 Jendartea Urduña\nAstelehenean bukatu zen Aduanako hotel-bainuetxe berriko lanpostu deialdietan izena emateko epea. Lanbidek hautaketa prozesua burutuko du orain Aiaraldeko langileei lehentasuna emanez.\n28 lanpostu eskaini zituen Aduanako hotel berriak. / Aiaraldea.eus | Ikusi handiago | Argazki originala\nUdaberrian irekiko ditu ateak Urduñako Aduana eraikinean kokatuko den lau izarretako hotel-bainuetxeak, martxoaren erdialdean hain zuzen ere. Zabaldu aurretik 8 lanpostuetarako 28 lan eskaintza zabaldu zituen.\nGuztira 303 lagunek eman dute izena hotel-bainuetxean lan egiteko. Udalak azaldu bezala, “kualifikazio gutxiago eskatzen duten lanpostuetan eskaera gehiago jaso dira”. Gelazain lanak betetzeko eskaintzen ziren 5 lanpostuek jaso dituzte curriculum gehien, 82 hain zuzen ere. Harreragile eta zerbitzari postuek ere erantzun ugari jaso dituzte. Mantenu lanak betetzeko enpresak eskatzen zuen behargin bakarraren postua betetzeko 56 lagunek bete dute eskaria. Sukaldari, sukalde buru, masajista eta maître lanek curriculum asko erakarri dituzte ere.\nEskualdeko langileek lehentasuna izango dute hautaketa prozesuan\nLanbidek, eskaera guztiak bilduta, 28 plaza huts horiek beteko ditu orain eskualdeko eskaerei lehentasuna emanez. Udalak Aduanako hotel-bainuetxea kudeatuko duen “Orduña Gestion H72 S.L.” enpresarekin hitzarmena sinatu zuen irailean. Aiaraldeko langileak kontratatzea izan zen bertan jarritako baldintzatako bat.\nLangile bila dago Aduanako hotel-bainuetxe berria\n"Aupa Hodei!" jaiak jende eta elkartasun ugari bildu du\nIa 100 gaztek hartu dute parte Lonja Laket!! programan\nEhundik gora herritarrek salatu dute Urduñan jazotako eraso matxista\nEmakume bat larriki zaurituta dago indarkeria matxistaren ondorioz\nNeguko topaketa feminista egingo du Aiaraldea Ekintzen Faktoriak Urduñan\nMendeikako bidea auzolanean konpontzeari ekin diote, 60 urteko gatazka eta gero\nLendoñobeitiko dorretxea eta errota zaintzeko hitzarmena berritu dute\nErakusleiho lehiaketak kolorez zirpristindu ditu Urduñako kaleak


Maila [Sareko Euskal Gramatika]\nBerdintasunezko konparazio perpaus hauetan konparatzen den elementuaren maila da gakoa, eta nolakoa? galdera dago konparazioaren oinarrian.\nMaddi Ainara bezain lotsatia da.\nMaila konparazioa adjektiboen (eder, garesti, polit… ) eta zenbait adberbioren (urrun, berandu, azkar…) gainean eraikitzen da. Eta maila hori zehazteko, beste erreferentzia puntu bat hartzen da kontuan. Azken batean, konparazioa egitean pertsona beraren bi ikuspuntu, edo pertsona desberdinen ikuspuntuak erkatzen ditugu elkarren artean.\nNi zu bezain lotia naiz.\nMaddi Sara bezain berandu iritsi da gaur.\nLehenengo adibidean adjektibo baten maila hartu da erreferentzia gisa; bigarrengoan, berriz, adberbio batena.\nBerdintasunezko maila konparazioa adierazteko, bezain da erabiltzen dugun morfema nagusia. Ezkerretara perpaus bat izan ohi du, konparazioa eta kontrastea osatzeko beharrezko osagaiak dituena. Adjektiboaren maila konparatzen dugunean, adjektiboa mugatzailerik gabe jarri ohi dugu, baina artikuluarekin ere erabiltzen ahal da, jakina.\nIker eder bezain azkar da.\nIker ederra bezain azkarra da.\nEgitura berezi batzuk\nBezain morfemarekin beste egitura batzuk ere eraiki litezke, hauek dira horietako batzuk:\naditz modalak + bezain\nuste izan + bezain\n-tzeko + bezain\nIS ergatiboa + bezain\nIS absolutiboa + bezain\nperpaus osagarria + bezain\nIS datiboa + bezain\nadizlaguna + bezain\nosagai bat baino gehiago + bezain\nbaldintza perpausa + bezain\nadjektiboa + bezain + adjektiboa/adberbioa\nizan aditza + -en + bezain + adjektiboa/adberbioa\n… + bezain + laster\n… ez bezain\nAditz “modalak” + bezain: maila konparazioa aditz modalekin egiten dugunean, osagarriak agertzen ez badira, jakintzat eman behar dira. Modaltasuna, euskaraz, ahal eta ezin bezalako partikulekin adierazten da. Modalen sailekoak dira, ahalaber, behar izan, edo nahi izan eta horien eratorriak (nahiago, gurago), autore batzuek “semimodal” deitzen badituzte ere. Egitura horietan, aditza perpaus nagusian ageri den bera izan ohi da. Hona hemen adibide batzuk:\nMikel ez da nahi bezain goiz iritsi. (ez da iristea nahi zukeen bezain goiz iritsi)\nAhal bezain azkar joango naiz. (joan ahal dudan bezain azkar joango naiz)\nuste izan + bezain: bezain morfema uste izan aditzarekin doanean, laguntzailearekin eta laguntzailerik gabe ager daiteke aditza. Laguntzailea daramanean denbora, aspektu eta pertsona xehetasunak agerian egoten dira. Hala ere, laguntzailerik gabeko egituretan, perpaus nagusiko adizkiaren denbora ulertu ohi da.\nLangile horien lana ez da zuk uste bezain zaila. (zuk uste duzun, eta ez zuk uste zenuen)\nAzterketa ez zen nik uste bezain erraza. (nik uste nuen, eta ez nik uste dudan)\n-tzeko + bezain:\nHari hori eskumuturrekoak egiteko bezain ona da josteko.\nIS ergatiboa + bezain:\nGure aitonek bezain maite balute oraingo gazteek euskara, ez litzateke horren ahul egongo.\nIS absolutiboa + bezain: IS absolutibo hori bezain morfemaren ezkerretara joan ohi da, eta mendeko perpausaren subjektua izan ohi da.\nEz dut ezagutzen zu bezain gizon xelebrerik.\nBaina gerta liteke ordena aldatzea ere, perpaus konparatiboak eta adjektiboak osatzen duten egitura osorik izenaren ezkerretara jarriz. Halakoetan -ko atzizkia hartzen du ajektiboak lotura egiteko.\nHiztegia bezain lodiko koadernoa zeukan Peruk.\nPosible da halaber, konparatiboa erlatibo baten barnean txertatzea.\nHiztegia bezain lodia den koadernoa zeukan Peruk.\nBaloia bezain biribila den poltsa eramaten zuen andereñoak.\nAbsolutibozko izen sintagmaz gain, aditza ere ager daiteke.\nHiztegia den bezain lodia den koadernoa zeukan Peruk.\nTximista den bezain azkarra den txakurra erosi zuen ehiztariak.\nPerpaus osagarria + bezain: konparazio burua perpauseko edozein osagai izan daiteke, baita -ela-dun perpaus konpletibo bat ere, perpaus osagarria, alegia. Zenbait predikatu sartzen direnean konparazioan (seguru esan…) -ela atzizkidun osagarria agertuko da. Bestelako predikatuekin -tzea formako osagarriak agertu ohi dira.\nHodei horiek euria dakartela bezain seguru diotsut nik ez nuela zutaz ezer ere esan lagunartean.\nEsatea bezain erraza balitz egitea, denok izango genuen amaituta lana.\nIS datiboa + bezain:\nKirolean, lehiatzen direnek lehenengo sailkatuari bezain zorrotz begiratzen diote bigarrenari ere.\nAdizlaguna + bezain:\nAsteburuan bezain berandu jaikitzen da Lierni astegunetan ere.\nOsagai bat baino gehiago + bezain: konparazioan hainbat osagai jar daitezke kontrastean eta orduan horiek denak agertuko dira perpaus txertatuan.\nHaizeak zuhaitzetako hostoak bezain arin mugitu dituzu zuk oinak dantzan.\nBaldintza perpausa + bezain:\nEzustean harrapatu izan balu bezain urduri jarri zen Zaloa.\nAdjektiboa + bezain + adjektiboa/adberbioa: adjektiboen maila finkatzeko, beste adjektibo baten maila hartzen dugu erreferentzia puntutzat eta beraz, hemen ez ditugu bi IS eta adjektibo bat (A B bezain handia da); IS bakarra eta bi adjektibo baizik (A eder bezain handia da). Lehenengo adjektiboa mugagabea izan daiteke, baina azkenaldian sarri agertzen dira bi adjektiboak mugatuta.\nMikelen ahotsa goxoa bezain alaia da.\nizan aditza + -en + bezain + adjektiboa/adberbioa:\nGure herriko apaiza, zen bezain gizon apala izan arren, biziki haserretu zen egun hartan.\nZuen alaba, den bezain luze, tente-tente ibiltzen da kalean.\nKonparazioaren erreferentzia puntua ezkerreko perpausak ematen digu. Adibideotan ez dago aditzaz aparte beste elementurik eta beraz, izen predikatuzko egitura bat dago. Lehenengo adibidean superlatibo moduko esamolde bat darama: zen bezain apala esaterakoan, oso apala, erabat apala esan nahi dugu. Bigarren adibidean, berriz, perpaus nagusiko adjektiboaren maila mendeko perpauseko X tente horren arabera finkatzen dugu.\n… + bezain + laster: denborazko aditzondoak erabiliz, denbora konpara daiteke: laster, fite, sarri, agudo, prest…\nIker Ainhoa bezain laster egongo da kalean.\nEntzun bezain agudo erantzun zion Amaiurrek irakasleari.\nBi gertaeraren denbora ere konpara daiteke. Hain zuzen ere, konparazio egitura honetatik sortzen da […aditza (laguntzailea) + bezain + laster] esapidea. Halakoetan bi gertaera aldi berean gertatzen direla markatzen da.\nIkusi bezain laster ezagutu nuen Iker.\nBere izena entzun bezain fite altxatu zen eserlekutik.\nNormalean, bezain-en aurretik, partizipioa izaten dugu, baina aditza osorik ere ager daiteke.\nTrena iritsi zen bezain laster barrura sartu ziren gazteak.\nAdibide hauetan guztietan, denborazko perpaus txertatuak ditugu. Konparaziozko egiturak sortu ditugu baina konparazioa erabili gabe ere eman daitezke.\nTrena iritsi zenean barrura sartu ziren gazteak.\nBere izena entzun eta berehala altxatu zen Iker.\n…ez bezain: egitura honetan ez partikula mendeko perpausari dagokio. Perpaus horretako aditza ezaba daiteke baina ezeztapena markatzen duen elementuak agerian jarraitu behar du. Bestela perpausa baizka geratuko da.\nInoiz ez bezain zoriontsu izango nintzela, nork pentsa zezakeen?\nMirenek animaliak ez bezain maitekiro zaintzen ditu amonak landareak.\nHalako egituren esanahia baino…-ago egituraren bidez ere eman daiteke.\nInoiz baino zoriontsuago izango nintzela, nork pentsa zezakeen?\nMirenek animaliak baino maitekiroago zaintzen ditu amonak landareak.\nEuskara Institutua, EHU, "Maila", Sareko Euskal Gramatika (SEG), www.ehu.eus/seg


Areta Trail lasterketarako dortsal zozketa\nAiaraldea Komunikabideak Areta Trail lasterketarako dortsal bat zozkatuko du erabiltzaileen artean. Proba uztailaren 23an izango da, herriko jaien baitan. Hain zuzen, 18:00etan hasiko da txapelketa.\nZozketa data: uztailaren 15ean, 12:00etan.\nEpea: 2022/07/15 Parte hartu!\nAEFAT elkartasun jaialdira joateko lau sarrera bikoitzen zozketa\nAiaraldea Komunikabideak ekainaren 24 eta 25ean AEFAT I. elkartasun jaialdira joateko lau sarrera bikoitz zozketatuko ditu. Reincidentes, En Tol Sarmiento eta Modus Operandi taldeek joko dute Urduñako autokarabanen aparkalekuan.\nIrabazleak: Maixa Orue, Jon Perez, Itziar Camino, Elena Urruela\nArabako Bertsolari Txapelketako finala ikusteko bi sarrera bikoitzen zozketa\nAiaraldea Komunikabideak Gasteizko Europa Biltzar Jauregian lehiatuko den Arabako Bertsolari Txapelketako finala ikusteko bi sarrera bikoitz zozketatuko ditu. Ekainaren 11n 17:30ean izango da.\nIrabazlea: Bego Respaldiza eta Aitziber Alava\n'Ivanka' antzezlana ikusteko bi sarreran zozketa\nIvanka antzezlana taularatuko du Piszifaktoria Ideien Laborategiak igandean -ekainak 5- Faktorian, 19:30ean. Aiaraldea Komunikabideak emanaldira joateko bi sarrera zozkatuko ditu.\nIrabazlea: Zutoia Latatu\nEHZ jaialdian parte hartzeko sarrera bikoitza\nUztailaren 1etik 3ra bitartean ospatuko dute Euskal Herria Zuzenean Jaialdia Irisarrin eta Aiaraldea Komunikabideak sarrera bikoitza zozketatuko du hiru egunetarako. Delirium Tremens, Joseba Tapia, Bulego, Eesah Yasuke edota Amorante artistek joko dute.\nZozketa: Ekainaren 13an, 13:00etan.\nSariduna: Ilargi Etxebarria\n10K Lasterketan parte hartzeko dortsalaren zozketa\nLaudion ekainaren 5ean 11:00etan lehiatuko den 10K lasterketa herrikoian parte hartzeko dortsala zozketatuko du Aiaraldea Komunikabideak.\nIrabazlea: Aintzane Catalan\n'Gure Zirkua' ikusteko 2 sarrera bikoitzen zozketa\nAiaraldea Komunikabideak 'Gure Zirkua' Amurrion ikusteko 2 sarrera bikoitz zozkatuko ditu erabiltzaileen artean. Maiatzaren 28tik ekainaren 5era egongo da zirkua Aiaraldean. Sarrerak gurezirkua.eus webgunean erosi behar dira.\nIrabazlea: Jon Gaizka Lafuente Menoio.\nOrozkorock jaialdirako, larunbateko sarrera bikoitza\nAiaraldea Komunikabideak maiatzaren 20an eta 21ean Orozkon izango den Orozkorock jaialdirako sarrera bikoitz bat zozkatuko du erabiltzaileen artean. Bonoa larunbaterako izango da.\nIrabazlea: Ainhoa Egia Garay\nMaik Falls musika ekoizle laudioarraren 'Reset' diskoaren ale baten zozketa\nDuela sei urte argitaratu zuen Maik Falls musika ekoizle laudioarrak Reset albuma. Doinu elektronikoak jorratu zituen albumeko 10 abestietan.\nAiaraldea Komunikabideak albumaren ale bat zozkatuko du.\nIrabazlea: Lorena Gomez Barandiaran\nMikel Urdangarinen kontzertuaz gozatzeko sarrera bikoitza\nMikel urdangarinek kontzertua eskainiko du Faktorian datorren apirilaren 22an, iluntzeko 20:30ean. Aiaraldea Komunikabideak emanaldiaz gozatzeko sarrera bikoitza zozkatuko du.\nSarrerak Faktoria.eus atarian daude salgai.\nIrabazlea: Ainhize Hernandez\nIrrien Lagunaken ikuskizunaz gozatzeko sarrera bikoitza\nElkartasun jantokia ikuskizuna eskainiko dute Irrien Lagunakeko kideek igandean -apirilak 10- Faktorian, 17:30ean. Largabista, Tiritatxo, Martinber eta Martinbertso pertsonaiak igoko dira taula gainera.\nSarrerak salgai daude Faktoria.eus atarian. Aiaraldea Komunikabideak sarrera bikoitza zozkatuko du.\nIrabazlea: Gurutze Urquijo\nTxikiren bakarrizketa ikusteko sarrera bikoitza\nTxiki umoregileak bakarrizketa eskainiko du ostiral honetan -apirilak 1- Faktorian, 20:30ean. 40 urte betetzearen krisialdiaren nondik norakoak izango ditu hizpide. Sarrerak salgai daude Faktoria.eus atarian.\nAiaraldea Komunikabideak emanaldia ikustera joateko sarrera bikoitza zozkatuko du. Hemen parte hartu daiteke zozketan.\nZozketaren data: Iker Arza Herreria\nPotx eta Lotxen ikuskizuna ikusteko sarrera bikoitza\nPotx eta Lotx pailazoek Kaleak bizirik ikuskizuna eskainiko dute larunbat arratsaldean Faktorian, 17:00etan. Aiaraldea Komunikabideak emanaldia sarrera bikoitza zozkatuko du.\nZozketaren data: martxoak 25, ostirala, 12:00etan.\nIrabazlea: Itsaso Arrizabalaga Zenarruzabeitia\nKorrikaren 22. edizioko materialaren bi sorta\nAEK-k antolatzen duen Korrikaren 22. edizioko materiala zozketatuko du Aiaraldea Komunikabideak. Zehazki, bi sorta izango dira eta kamiseta, bisera, buff, koadernoa eta boligrafo bana eta hiru giltzari.\nIrabazleak: Andoni Iglesias eta Galder Llano\n'Ogiak hizketan baleki' antzezlana ikusteko sarrera bikoitzaren zozketa\nOgiak hizketan baleki antzezlana taularatuko du Mamia kolektiboak igandean -martxoak 20- Faktorian, 18:00etan. 'Kazetaritza performatibo' pieza bat plazaratuko dute, Gerra Karlistan Gasteizen jazotako gertakari batean oinarrituta.\nSarrerak salgai daude Faktoria.eus atarian. Aiaraldea Komunikabideak obra ikusteko sarrera bikoitza zozkatuko du.\nIrabazlea: Joxe Blanco


B. Garaiok espainiar eleaniztasunari buruz Partidu Popularrak egindako diskurtsoak aztertu ditu. G Karakasis ikerlariak greziar gobernuak Europar Batasunarekin krisia dela eta dituen harremanak landu ditu. Bestalde, A. Pérez eta J. Achak linguistika aurreko jokaeraren ontogenesia lantzen duen literatura zientifikoa berrikusi dute. A. Rodríguez-López eta F. Bazetak ikasleen gaitasun kognitibo eta alor zientifiko eta humanistikoetan duten aplikagarritasunaz gogoeta egin dute. Azkenik, E. Santaziliak XVI. mendeko hiru sorginkeria prozesutan euskaraz egindako lekukotzak aztertu ditu linguistika eta dialektologia historikoaren ikuspegitik. Hiru Albiste eta bost Erreseinak osatzen dute alea.


Bidasoaldeko Aisi Gida: Irun, Hondarribia y Hendaia. : Zazpi aldizkaria\nNoticias destacadas en Zazpi\nLarunbata honetan, 19:00etan, Itsas Etxea Auditoriumak 'Hnuy Illa' dantza ikuskizuna hartuko du Kukai Dantza Taldearen eskutik. Sarrerak 12 eurotan daude salgai (6 euro 18 urtetik beherakoentzat), ARMA PLAZAn eta Kutxabankeko web gunean.\nGazteARTEan Expo izeneko programaren barruan, ikasturte berrirako aurreikusita dauden bost erakusketetatik laugarrena bisitatu du Santi Jimenez Gazteria ordezkariak Martindozenea Gaztelekuan, Garikoitz C. Muruarekin batera. Garikoitz Irungo Udaleko Gazteria Sailak 2015etik antolatzen duen ekimen honen koordinatzailea da eta Amets Zalakain ere bertan izan da. Lurgi Zalakain ahizparekin batera, biek forma eman diote jarduera berri honi.\nOtsailaren 5ean, ostirala, Jesus Maria Cormanen "Salvajeza" erakusketarako ikustaldi gidatua egingo da Menchu Gal Aretoan. Arratsaldeko 19:00etan hasiko da eta Helena Elbusto erakusketaren komisarioak gidatuko du, artista bera lagun duela.\nAtzo, Irungo alkate José Antonio Santano eta Hezkuntza eta Gazteriako ordezkari Santi Jiménez hiriko Haur eta Lehen Hezkuntzako ikastetxeetako guraso elkarteekin bildu ziren, datozen asteetan hiriko sei ikastetxetako patioetan beste horrenbeste karpa instalatzeko udal erabakiaren berri emateko.\nDatorren urtarrilaren 26an eta 27an, asteartean eta asteazkenean, Kostatik Arkolla auzorako sarbidea itxita egongo da Llobregateko igoeratik, lursail pribatu batean izandako lur-jausi bat garbitzeko.\nAparkatzea arauturik dugu astelehenetik igandera bitarte, urte osoan zehar, Hondarraitz auzoko zenbait sektoretan eta Herri Barnean. Urte osorako zure aparkatze abonamendua berritzeko garaia duzu orain edo, oraindik ez baduzu abonamendua eginik, egin dezazun.\nCovid-19ari aurre egiteko Talka Plana abian da hiriaren garapenean eta ekintza berri hau martxan da. Irun Aurrera ekimeneko bonoak bertako merkataritzari laguntzeko dira, alarma-egoeraren eraginez establezimenduek kolpe handiena jaso zuten sektoreetako bati erantzuteko asmoz.\n2018 Api 27\n2018KO KANTINERAK. AUKERATZEKO DATAK\nHemen dago kantinerak aukeratzeko egutegia\nMaiatzaren 4an hautatu zen Zalditeriako kantinera, eta maiatzaren 11 markatu da egutegian aurtengo Alarde Publikoko gainerako kantinerei izena jartzeko. Jakin nahi al duzu zeintzuk diren? Jarraian duzu informazio guztia.\nPixkanaka ezagutzen ari gara 2018ko Hondarribiko Alarde eratzen duten konpainietako kantinerak. Jarraian dauzkazu hautatutakoen izenak eta argazki ofizialak, zeinak Alarde Fundazioaren laga baititu.


Aldizkari zahar hau nonbait aurkitu baduzu, izenburua irakurrita iraileko antzinako ale bat izango zela pentsatuko duzu. Postontzitik eskuratu berria bada, hau da 2016ko martxoan, egileak, ideien faltan edo, testu zahar bat birziklatu eta kolokatu nahi izan duela izango da zure pentsaera lojikoena. Baina ez, oker zaudete denok.\nIgande honetan, martxoaren 20an, goiz partean, Erniora igotzeko gonbitea luzatu nahi dizuet. Ez gaude oraindik bederatzigarren hilabetean, beraz oraingoa ez da ohiko erromeria izango. Jendea ez da igoko inguruko herriek jaungoikoari, (bere osotasunean edo aita, seme eta espiritusantuaren forman) eskainitako gurutzeak ikustera, edota erreumak kaltetutakoek, edo balio bikoitza duten prebisoreek uztaiak goitik behera gorputz mardulak zeharkatzeko saioak burutzen dituzten bitartean miresmenez gozatzeko. Asteburu honetako erromesak presaka ibiliko dira, ez dira Zelatunen pintxoren bat jateko geratuko eta lehen aipatutako uztaiei zeharka begiratuko diete. Kirola da beraien erlijioa. 10:30etan Larraulgo plazatik abiatuko dira, goiko gurutzeak ikustatu eta segidan herriko plazan bueltan egongo dira. Bai, idazki xume honen bidez, Larraul-Ernio Larraul lasterketaren VI. edizioa datorren igandean ospatuko dela gogorarazi nahi dizuet.\nEgun berezia izaten da oso. Larraul bezalako herri txiki batentzat korrikalarien inbasioa itzela izaten da, biztanleria ia bikoizten delarik. Goiz goizetik mugimendua antzematen da, kotxeak, furgonetak, autokarabanak… eta partehartzaileen artean urduritasuna izaten da nagusi 15.500 metroei ekin baino lehen. Bake ederra uzten dute mendian gora abiatzen direnean. Irteera jendetsua izaten da, helmugaratzea berriz indibidualagoa, korrikalari bakoitzak bere lasterketa bere erritmoan eta bere neurrian egin ostean bildutako publikoaren txaloak jasotzeko une hunkigarria gogoratu nahi du, eta hasierako lasterketariak kenduta, besteak une polit hau luzatzen saiatzen dira, ikusleak agurtuz edo umeak eskutik helduta helmugaratzen. Ez da makala ez 812 metrotako desnibela gainditzea eta esfortzuak errekonozimendua merezi du.\nLasterketa bukatuta arlo gozagarriaren txanda da. Hezkide Eskolako dutxa beroak, bolondresen masajeak, Utseta elkarteko kideek prestatutako hamaiketakoaren dastaketa, eta nola ez, sari banaketa. Podiumeko garaileak omenduak izango dira, hainbat opariaren zozketa burutuko da eta dena ondo bidean, lehen larrauldarrak saria izango du. Zirrara sortu zaizu eta korrika egin nahi? Ez dago arazorik, igandean bertan izena emateko aukera dago. Bide polita, lasterketa txukuna eta giro paregabea. Alferkeriak jota al zaude? Bi aukera, Ernion lasterketa ikusi eta gero plazara geroko giroaz gozatzera etorri edo plazatik mugitu gabe irteeran, helmugan eta parrandan murgildu. Ez dago aitzakiarik. Ez da iraila arte itxaron behar Erniora gerturatzeko, Larraul zuen zain dago eta.


Elkartean, Euskal Autonomia Erkidegoko Gutxitasun Fisikoa duten Pertsonen Konfederazio Koordinatzaileak "Bizimodu Independentea. Non, nola eta norekin bizi erabakitzeko baliabideak eta alternatibak ". Dokumentu honen bidez, Elkarteanek informazio erabilgarria ematen du Euskadin desgaitasuna duten pertsonek bizimodu independentea lortzeko eskura ditzaketen laguntza, baliabide eta prestazioei buruz. Gainera, gure...\nBizkaiko Gutxitasun Fisikoa eta/edo Organikoa duten Pertsonen Federazio Koordinatzaileak (Fekoor) ibilbide irisgarria, erdizirkularra eta kronologikoa sortu du Leioako Lamiako auzoaren inguruan, Ondarearen Europako Jardunaldien barruan. Ibilbidean zehar, sei geldialdi egingo dira, 5-10 minutukoak, inguru horretan izandako gertakari historikoak azaltzeko, erliebezko irudiekin eta zeinu-mintzairaren interpretearekin. Beste gertaera historiko...\nBizkaiko Gutxitasun Fisikoa eta/edo Organikoa duten Pertsonen Federazio Koordinatzaileak (Fekoor) bat egin du Gutxitasun Fisikoa eta Organikoa duten Pertsonen Espainiako Konfederazioarekin (COCEMFE) eta haren Elkarte-mugimenduarekin, irailaren 16tik 22ra bitartean egingo den Mugikortasunaren Europako Astearen (MEA) ospakizunean. Federazio horrek, 20. urteurrenean, arreta jarri nahi izan du...\nFibromialgiaren eta Fatiga Kronikoaren Sindromearen Nazioarteko Eguna dela eta, Eman Eskua elkarteak elkarretaratzea egin du asteazken honetan, maiatzaren 12an, Bilboko Arriaga Plazaren aurrean, Juan Carlos Sola Fekoor-eko zuzendariarekin batera, ekitate, irisgarritasun eta kalitate printzipioetan oinarritutako osasun-arreta aldarrikatzeko, bai eta ikerketaren sustapena aldarrikatzeko ere, Emelda Murillo...


Marijo Altube: "Gizon zintzoa, hitzekoa eta ideiekiko leiala zen Karmelo" - Oñati - Goiena.eus\nMarijo Altube: "Gizon zintzoa, hitzekoa eta ideiekiko leiala zen Karmelo"\nOihana Elortza 2018-05-28 12:35\nPolitikan, bidelagun izan dira urte askoan Marijo Altube eta Karmelo Arregi, Herri Batasunetik hasi eta ilegalizazio garairaino. "Barre eta negar asko egin genuen elkarrekin sasoi hartan", dio Marijo Altubek Arregiri buruz galdetzean. Arregi zapatuan hil zen minbiziaren ondorioz. Azken agurreko elizkizuna gaur, astelehena, izango da Oñatiko San Migel parrokian.\nZapatuan hil zen Karmelo Arregi. Ibilbide politiko luzea izan du Oñatin. Herri Batasunako garaitik ilegalizazio garairaino bidelagun izan zuen Marijo Altube. "Barre eta negar asko egin dugu elkarrekin. Eztabaidatu ere egiten genuen, baina beti topatu dugu bidea adostasunerako", adierazi du Altubek goizean. Pertsona moduan, "hitzezkoa, zintzoa, alaia, enpatikoa, ideiekiko leiala eta laguntzeko prest egoten zena" moduan gogoratzen du Arregi Altubek.\nSusana Arregi zenaren anaia ere bazen Karmelo Arregi. Susana Arregi eta Jon Lizarralde ETAko kideak hilda azaldu ziren Irunberrin 1990eko ekainean eta German Rubenach zaurituta agertu zen. Hark kontatu zion Arregiri, bada, Guardia Zibilak atxilotu, torturatu eta hil zituela biak. Azalpen horiek eman zituen GOIENAk Egiari Zor elkarteko moduan egindako elkarrizketan.\nUlma taldeko Packaging saileko presidentea ere izan zen 2005etik 2009ra.